text:
Lokal
Ta ki falta di respèt esaki ta: Di dia kla kontrabandistanan kier a hinka 2900 kilo di droga den nos pais
WILLEMSTAD. Un pregunta en general ku redakshon di NOBO ta hasi: ta pa ken e 2900 kilo di droga ku Zr.Ms. Groningen i Wardakosta a kapturá antayera mainta riba laman dilanti nos kostanan?
Ku un kaptura rekòrt di droga ayera mainta tempran di dia 10 di ougùstùs Zr.Ms. Groningen ku e temporada aki ta nabegando pa Wardakosta Karibe Hulandes a detektá un go-fast riba indikashon di Sentro di Operashon Marítimo (MOC) di Wardakosta.
A lansa e botonan rápido di detekshon (FRISC) di Zr.Ms. Groningen pa stòp e boto sospechoso mientras ku e sospechosonan a tira tur kontrabanda den laman.
Unabes ku e FRISCnan tabata den banda di e boto, a duna un señal pa stòp i e sospechosonan a entregá nan mes.
Seguidamente a saka e paketenan ku mas o ménos 550 kilo, di kual 100 kilo di mariwana i 450 di kokaína seguidamente for di laman.
MAS BOTO SOSPECHOSO.
Na final di e akshon den oranan di mainta, Sentro di Operashon Marítimo di Wardakosta a mira un boto sospechoso mas. E biaha aki tabata trata di dos boto sospechoso.
Zr.Ms. Groningen mes ora a nabegá bai na e lokalidat di e botonan sospechoso. Ambos boto sospechoso tabata banda di otro den laman, pa asina nan por a yena gasolin.
Un di e go-fast nan tabata kargá ku barí ku gasolin na bordo.
Mesora ku tripulantenan di e botonan sospechoso a ripará ku e barku di marina tabata nabegá bin riba nan, nan a tira tur kontrabanda den un boto i a purba hui bai ku e otro boto.
A lansa e botonan FRISC rápido di Zr.Ms. Groningen i a kuminsá ku un persekushon. Zr.Ms. Groningen seguidamente a tuma e boto ku a keda atras ku e kontrabanda den su poder. E sospechosonan ku a hui no a reakshoná riba señalnan pa stòp ni tirunan di atvertensha. Despues di esaki e motor di e go-fast a keda desaktivá i e go-fast a stòp den laman.
E 8 sospechosonan a keda detené i trasladá riba e barku di Marina Zr.Ms. Groningen. E karga ku a keda atras di kontrabanda a resultá di tabata mas o menos 2300 kilo kokaína.
En korto, djarason 10 di ougùstùs un biaha mas tabata un dia eksitoso. Ku un biaha mas un rekert nobo. Zr.Ms. Groningen, nabegando pa Wardakosta Karibe Hulandes.
Riba e dia ei a detené un total di 13 sospechoso i tuma na bordo mas o menos 2900 kilo di droga di kontrabanda.
E kontrabanda i e sospechosonan a keda entregá na Kuerpo Polisial di Karibe Hulandes (KPCN) na Boneiru (pa evitá ku lo hòrta den den warda di polis manera a yega di pasa ku 600 kilo kaba den pasado??)
E total na kontrabanda konfiská pa Wardakosta Karibe Hulandes ta yega awor un total di mas o menos 8.500 kilo.
Djis un opservashon: parse ku e kontrabandistanan di droga a pèrdè tur respèt pa nos outoridatnan i di dia kla kasi a roga pa kapturá nan ku e droga. Solamente tabata falta ku nan a tira bèk riba e tripulantenan dje barku ulandes.
Lokal
Sentensia den kaso inex….. Robo di 600 kilo di kokaina for di warda di polis un frakaso total
WILLEMSTAD. Ayera korte di promé instansia a dikta sentensia den e kaso di ladronisia di 600 kilo di kokaina for di warda di polis na Rio Canario, loke a sosodé na òktober 2018.
Ta un kaso ku a sakudí e komunidat di Kòrsou kompletu, a haña atenshon den eksterior i a pone kuerpo polisial internamente ariba abou pasobra no ta nada normal ku ta logra hòrta for di prizon.
Polisnan mes na sierto momento tabatin miedu, tabata deskonfiá otro, no kier a papia i no tabata sa kon anda, mirando e suseso teribel ku a surgi di e ladronisia di droga for di warda di polis. Pa kolmo a resultá ku a uza ekiponan sumamente pisá i sofistiká ku tabata hòrtá for di Brantwer, anto e idea ku aki ta trata di trabounan hasí pa e gèng ARMY a trese ainda mas sustu den tur hende su kurpa, pasobra ta keda demostrá ku e grupo aki klaramente no ta baha kabes pa apsolutamente nada, ningun hende ni instansia.
Awor pa kolmo tur 3 e sospechosonan den e kaso aki, inkluso e agente polisial Mariens Mariano di 33 aña di edat, a sali liber di e akusashon ku nan tabata metí den e kiebro aki den warda di polis na Rio Canario. Korte únikamente por a sentensiá Mariens Mariano na 6 aña kastigu di prizon pa su envolvimentu den importashon di 340 kilo di kokaina, trafikashon i malversashon kometé ku su arma di kandela reglamentario.
Na opinion di korte deklarashonnan di testigunan anónimo no ta pruebanan sufisiente.
Kantidat di testigunan anónimo tabatin, anto pa kolmo ku deklarashonnan ku ta kontradesí otro.
Por ehèmpel tabata papia di testigunan ku a keda identifiká komo A17, A18, A19, A20, A21, A22, pero al final nada kontundente no a bini afó. 5 otro siudadano a keda kondená, pasobra nan tabata metí den e otro trafikashon di droga ariba menshoná.
Un sospechoso a risibí kastigu di trabou di 100 ora i 4 otro sospechoso a haña kastigunan di prizon ku ta varia di 6 pa 24 luna.
Mas aleu den e komunikado ku Ministerio Públiko mes a emití ta bisa ku 2 ruman di 27 i 21 aña a keda kondená na kastigunan di prizon di 3 i 7 aña pa e rason ku nan tabata envolví den menasanan serio ku arma di kandela i poseshon di arma di kandela. E ruman mas hóben (esun di 21 aña di edat) a keda kondená pa preparashonnan hasí pa kometé asesinato, trafikashon di droga i estafa di un empresa di seguro. E siguiente kastigunan a keda diktá pa e personanan menshoná:
– Julio Cesar Sanchez Pretel, kolombiano di 62 aña di edat, 2 siman di prizon, mas un kastigu di trabou di 100 ora i un periodo di prueba di 2 aña.
– Niolan Anthony Lopez Penha di 38 aña di edat, kastigu di prizon di 24 luna.
– Judrick Gregoria Urbano di 27 aña di edat, kastigu di prizon di 36 luna.
– Curtis Ginneton Jones di 38 aña di edat, kastigu di 6 luna.
– Rachid Urbano di 22 aña di edat, kondená na e suma di daño i perwisio di Nafl. 6.243.90
– Alberto Paula Toribio nasé na Repúblika Dominikana di 32 ana di edat, 6 luna di prizon.
– Mariens Migelangelo Mariano (eks agente polisial) di 33 aña di edat, 6 aña kastigu di prizon.
– Ingemar Timothy Tromp di 28 aña di edat 12 luna kastigu di prizon.
Lokal
Kuminsa ku kouseband…… “Nos tur ban kunuku, planta i krese nos pais”
Willemstad — Siman di kultura dje aña aki tin komo tema: ‘Ban Kunuku, Ban Planta’. Bida ta kuminsá ku plantamentu di mata. Plantamentu ta krusial den desaroyo di kultura di hende rònt mundu.
E mata ta kuminda — fruta, bèrdura — nesesario pa sobrebibensia i salú di hende i bestia, i ta forma parti di kultura di un país.
Tantu den su forma krioyoyo di prepará kuminda i komo parti di selebrashonnan spesifiko manera Pasku, risibimentu i selebrashon di aniversario. Laga nos tur ban planta. Djis kòrda riba e fiesta di Sehú, kaminda kosecha, baile, músika i presentashon di fruta i bèrdura kosechá na kunuku ta bin huntu den un selebrashon kultural ku musika i kanto tipiko di nos país. Tur aña nos ta marcha i selebrá den kayanan di Otrobanda lokual nos a kosecha den kunukunan di Bandabou i Bandariba. Den e kuadro di e selebrashon kultural ‘Ban Kunuku, Ban Planta’, e skol básiko ‘Fatima College’ a pidi Partido Inovashon Nashonal (PIN) pa duna un workshop di plantamentu pa hinter e skol.
Ayera 28 di september 2022 PIN a siña e muchanan di e diferente añanan eskolar for di nos chikititunan (“kleuter”) te ku grupo 8, un total di mas o menos 350 mucha, kon ta poné tera i planta ku simia den un kùp. PIN a spliká e muchanan kon ta kuida pa e simia lanta kabes i bira un mata ku después por planta den un baki mas grandi of den tera, hasta den un krans di otro mata pa spar awa. Nos a skohé bonchi largu, “kouseband”, pasobra e ta nasé den menos k’un siman i ya den mas o menos 3 luna di tempu por kosechá. Kouseband ta un bonchi fasil pa prepará na diferente manera, hopi dushi i salú! Un danki di kurashon na direktor, staf i maestronan di Fatima College ku a mira e importansia di laga mucha siña planta for di chikí. Laga nos tur ban planta!
Lokal
Colon ta e promé barku ku ta trese karga pa almasená na Bullenbaai
Willemstad- Djarason 28 di sèptèmber, pa 4’or di atardi, a marka un momentu históriko ora ku e botonan di tou Manta i Ola i e boto NC 6-L di Kompania di Tou Kòrsou (KTK) a guia e barku Colon pa mara na Bullenbaai Jetty-1. E barku Colon a bini ku un karga di 600.000 barí di ‘fuel oil’ pa almasená na nos terminal. E terminal di Bullenbaai ta un terminal kaminda normalmente ta almasená krudo na gran eskala. Durante di e último 4 simannan, Curaçao Refinery Utilities (CRU) a realisá hopi trabou pa perkurá ku e terminal ta kumpli ku e normanan di seguridat haltu rekerí, i alabes a kombertí parti di e terminal den un terminal dediká speshalmente na almasenahe di ‘fuel’. Entretantu CRU a bolbe duna oportunidat di empleo na 20 èks-trahadó. Oumento di aktividatnan na e terminal na Bullenbaai sigur ta nifiká mas aktividat pa KTK tambe.
E barku Colon a trese e promé karga di produktonan petrolero pa almasená na Bullenbaai komo parti di e akuerdo entre CRU, e kompania supsidiario di Refineria di Kòrsou (RdK), kual ta permití Caribbean Petroleum Refinery (CPR) almasená produkto na e terminal di Bullenbaai. E akuerdo di almasenahe ta pará lòs for di e akuerdo di mas aña pa operashon di refineria i e terminal na Bullenbaai ku Refineria di Kòrsou i CPR ta negoshando aktualmente. E akuerdo ta enserá ku lo por almasená te ku 7 mion barí di produkto na e terminal.
CRU i RdK tabatin basta trabou di preparashon promé ku por a kuminsá risibí produkto pa almasenahe na Bullenbaai atrobe. E trabounan a keda konkluí nèt na tempu pa por a risibí Colon komo promé barku. E terminal awor por almasená 2.4 mion barí di fuel oil, 4.1 mion barí di krudo i 350 mil barí di ‘diesel’. CPR lo hasi uso di henter e kapasidat di almasenahe, pues por spera mas barku ku produkto pa almansená próksimamente na Bullenbaai. Oumento di aktividatnan na Bullenbaai ta kontribuí na sosten di KTK komo un di e servisionan ku ta vital pa realisá aperturá di nos refineria.
Mientrastantu, e negosashonnan entre RdK, Gobièrnu di Kòrsou i CPR ta kanando ku e meta firme pa yega na un ‘Heads of Agreement’ mas pronto ku ta posibel.
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


c: text/html

text:
Ladronisia di outo ku varios konfiskashon.
KOMUNIKADO DI PRENSA 342/ 2021
10 òktober 2021.
Ladronisia di outo ku varios konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 10 di di òktober 2021 alrededor di 14.33’or, Sentral di Polis a risibí
informashon ku deskonosínan a hòrta outo for di un turista riba lugá di stashoná outo na un
playa na Bapor Kibrá.
For di investigashon ku polis a risibí na e momentu ei, e vehíkulo aki lo tabata den Kaya
Lando.
Mesora a dirigí algun unidat i tambe e tim ku ta investigá ladronisia di outo na un adrès den
Kaya Lando i einan a bin topa sinku (5) vehíkulo prosedente di ladronisia i vários piesa di
outo.
Na e sitio a hasi detenshon di un dama tambe.
Investigashon den e kaso aki ta kontinuá.

robotstxt: allowed

filter: keep


text:
Kralendijk – Entrante 17 di mei, 6 organisashon di akohida di mucha na Boneiru ta kuminsá un proyekto piloto pa mucha ku nesesidat di kuido i edukashon spesial. Esaki ta tuma lugá den kooperashon ku Sentro pa Hubentut i Famia. E organisashonnan di akohida di mucha, durante un aña, ta bai duna akohida tambe na muchanan ku tin mester di apoyo òf atenshon èkstra. E organisashonnan di akohida i mayornan ta risibí apoyo di parti di un tim di kuido multidisiplinario.
Te na e momentunan aki no tabatin ainda un akohida di mucha spesial pa muchanan ku un nesesidat di kuido i edukashon spesial. Tampoko organisashonnan di akohida di mucha no por akudí ningun kaminda pa ku problemanan relashoná ku akohida di muchanan ku nesesidat spesial, pa guia profeshonal, konseho i apoyo. Den esei awor ta bin un kambio.
Basá riba e programa BES(t) 4 kids ta duna e organisashonnan di akohida di mucha e oportunidat pa akohé i guia muchanan ku un nesesidat spesial den nan propio organisashon. Kuater organisashon di mucha ta start entrante 17 di mei, dos den ougùstùs. Nan ta risibí un supsidio inisial i un kontribushon mensual pa kada mucha. E supsidio inisial ta pa hasi adaptashon den struktura di e lugá di akohida. E kontribushon mensual ta pa material i guia èkstra ku tin mester pa apoyá desaroyo di muchanan ku nesesidat di kuido i edukashon spesial. Banda di esei un tim di kuido multidisiplinario bou di guia di Sentro di Hubentut i Famia, ta ofresé sosten profeshonal na e organisashonnan di akohida di mucha i mayornan. E tim di kuido akí ta konsistí di médiko- i enfermeronan di e ofisina di konsulta, un ortopedista, coach- pedagógiko, coach- di famia, guia- di famia, sostenedónan edukativo i e koordinadó riba tereno di akohida di mucha. Kaminda ta nesesario ta buska ayudo di otro spesialistanan, por ehèmpel di EOZ, MHC òf dòkter di mucha.
E proyekto piloto ta dirigí partikularmente riba muchanan outista di 1 te 12 aña. For di investigashon ta resultá ku mas di 50 porshento di muchanan ku nesesidat spesial ku ta konosí na Boneiru, tin un problema di kondukta ku ta relashoná ku outismo. Banda di esei tin hopi mucha ku tin un problema sosial pedagógiko, por ehèmpel debí na insufisiente stimulashon òf problema pa forma relashonnan sosial.
Den e periodo di prueba di un aña ta wak partikularmente kon ta alsa nivel di e akohida di mucha regular pa akohida di mucha kaminda akohida di kalidat pa muchanan ku nesesidat spesial por tuma lugá tambe, ku guia i sosten di parti di e tim di kuido disiplinario. Den esei ta enfoká tambe riba entrenamentu i guia di mayornan di e muchanan aki.
Ademas ta wak kon e kadena di kuido por reakshoná rápido i ku sufisiente suministro riba e nesesidat di kuido di e muchanan. Un bon kolaborashon entre e tim di kuido multidisiplinario ku ta ofresé kuido primario i kuido sekundario i di terser liña di parti di organisashonnan manera EOZ, MHC i Jeugdzorg, ta di gran importansia den esei.


text:
Tourism Corporation Bonaire (TCB) huntu ku su partnernan Entidat Públiko di Boneiru (OLB), BONHATA, Bonaire International Airport (BIA), i Havenmeester a organisá un rueda di prensa pa informá tokante di e prestashon i desaroyonan di e industria di turismo den e promé temporadanan i pa e temporada di wenter benidero 2021/2022. Algu notabel ku a tuma luga durante di e rueda di prensa ta e anunsio di Diputado di Turismo, sr. Hennyson Thielman, ku gobièrnu a proponé un subida di 3 mion dòler na e presupuesto di TCB pa 2022.
Komo parti di e Plan di Rekuperashon di Turismo, e sektor públiko i sektor privá a inisiá awe un rueda di prensa konhunto, kual lo tuma lugá kada 3 luna, ku e ophetivo pa promové e kolaborashon entre sektornan i pa informá nos komunidat di e desaroyonan den e industria di turismo.
Sr. Hennyson Thielman a komparti e vishon di e industria di turismo pa Boneiru ku ta enfoká riba ‘Inclusive Tourism growth’ i e esfuersonan di rekuperashon post e krisis di COVID. OLB tin un vishon klave pa loke ta trata desaroyo di servisio aério, krusero, i implementashon di e Plan di Rekuperashon di Turismo. Mas aleu, a duna informashon aktual riba e desaroyonan manera e ‘Tourism Entry Tax’, fondo adishonal pa esfuersonan di turismo i invershon den e desaroyo di produkto por ehèmpel proyekto pa mehora bichnan.
TCB su CEO, sr. Miles Mercera a komentá su eksperensia di promé 100 dianan den ofisina i prioridatnan di TCB en konekshon ku e plan di Rekuperashon di Turismo. Varios inisiativa i proyektonan a tuma luga. Sr. Mercera tambe a komparti vishon di TCB i proyektonan realisá pa logra e definishon di “Inclusive tourism’’ i e esfuersonan di inkorporá e herensia, e hendenan i kultura den nos ofresimiento di turismo. Ademas, TCB ta duna un splikashon na reposishoná
Boneiru, e proseso i planiamentu. Koleborashon di stakeholder ta un focus importante pa TCB ku lo kuminsa ku e promé ‘Bonaire Tourism Summit’ ku lo tuma lugá riba dia Mundial di Turismo riba 27 di sèptèmber 2021. Ademas, TCB su invershon den ultimo lunanan ta basá riba kolekshon i analisashon di datonan manera, e averahe di dia ku un turista ta plania su bishita pa Boneiru for di Hulanda i Merka, i tambe e averahe di dia ku un turista ta keda na Boneiru. Pa e merkado hulandes, e averahe di dia ku un turista ta plania su bishita pa Boneiru ta 69 dia, i e averahe di dia ku e ta keda na Boneiru ta 20.4 anochi, kual mas ku 50 porshento ta keda 14 anochi. Pa e merkado merikano, e averahe di dia ku un turista ta plania su bishita pa Boneiru ta 130 dia, i e averahe di dia ku e ta keda na Boneiru ta 10.8 anochi, kual mas ku 50 porshento ta keda entre 4 pa 7 anochi.
Veroesjka de Windt, CEO di BONHATA a komparti informashon aktual riba okupashon di akomodashonnan den luna di ÿuli i ougùstùs 2021 i e pronóstiko pa e lunanan benidero. Den luna di yüli a yega alrededor di 70 porshento, i ougùstùs alrededor di 75 porshento. Kompará esaki ku ÿuli i ougùstùs di 2020, kual tabata 20-25 porshento, ta un subida signifikante. BONHATA ta mira un rekuperashon fuerte post-Covid i lo sigui koleborá, inverti huntu ku TCB i otro partnernan.
Onno de Jong, CEO di BIA a duna un bista di e kantidat di pasaheronan ku a yega Boneiru entre yanüari-ougùstùs 2021 ku detaye di unda nan ta bini. Boneiru a risibí un total di 191.163 bishitante via avion entre yanüari-ougùstùs 2021 ku un total di 5.248 buelo yegando na Bonaire International Airport. Mayoria di nos bishitantenan a bini for di Amsterdam (114.681 pasahero), Kòrsou (40.990 pasahero), Atlanta (6.614 pasahero), Miami (5.814 pasahero), i Aruba (4.129 pasahero).
Havenmeester sr. Gunther Flanegin a komparti e sifranan di e barku kruseronan plania pa e proksimo temporada i e protokòlnan ku tin di COVID. Pa luna di sèptèmber tin 2 barku plania, pa òktober tin 4 barku plania, i novèmber tin un total di 22 barku krusero plania.
TCB den kolaborashon ku stakeholders lo sigui informá nos komunidat kada 3 luna tokante desaroyonan, oportunidatnan i retonan den e industria di turismo.
Interesá pa sigui (virtual) nos plannan pa futuro di turismo?
Pa djòin e Bonaire Tourism Summit like nos página di Facebook lokal: ‘Tourism Corporation Bonaire’.


text:
Pa e gobernacion di Gabinete Wever-Croes II, nos grandinan ta sigui ta un prioridad grandi specialmente den e tempo dificil di e pandemia aki cu ainda nos ta aden. Ta importante pa keda mantene contacto cu nos grandinan. Esaki por via telefon principalmente.
Durante di e pandemia aña pasa, FUTURA a facilita conectividad y apoyo pa nos grandinan y temporalmente a entrega casnan di cuido algun tablet pa yuda e habitantenan di casnan di cuido mantene contacto cu nan famia, amigo y sernan keri. Nos adultonan mayor a inculca e balor di famia den nos Sociedad.
E celebracion di Adultonan Mayor ta basa riba famia, nos generacionnan y nos tradicionnan. E ta hopi importante pa nos cada un inculca den nos yiunan, den nan yiunan, den nos futuro generacionnan pa asina e bunita herencia por keda traspasa di generacion pa generacion.
Y ta hopi importante pa nos por conserva tur loke nos a siña di nos dushi grandinan.
“Nos ta hopi orguyoso y hopi agradecido pa tur locual cu boso a haci pa nos pais, pasobra boso ta e constructornan di nos pais cu nos ta biba aden awe. E pais aki cu nos generacion poco mas hoben por lanta nos yiunan den dje y cu mañan nan por lanta nan yiunan den dje. E pais aki cu boso trabou y dedicacion y cu amor bosonan a crea y p’esey awo ta asina importante pa nos duna boso e honor y respet cu boso merece”, Prome Minister Evelyn Wever-Croes a expresa.
Gabinete Wever-Croes II a inclui den e ministerionan un ministerio cu lo encarga specificamente cu nos adultonan mayor. Minister Ursell Arends ta e minister encarga. Di e manera aki, pueblo por ta sigur cu Gobierno lo dedica atencion y e tempo cu mester pa atende cada un di e retonan.


text:
Riba Augustus 23 2022 Centrale Bank van Aruba (CBA) a saca un comunicado di prensa den cual nan ta declara cu e economia di Pais Aruba a crece cu 16.2%. Esaki ta un crecemento grandi cu sigur ta un señal positivo cu nos pais ta recuperando paso a paso. E cifranan di e aumento economico aki ta wordo stimula principalmente door di nos sector turistico. CBA tambe ta enfatisa cu e crecimento economico fuerte aki ta surgiendo desde e di dos trimester di 2021 (P.1)
Cifranan Record Den Turismo.
Aruba a ricibi un total di 233.666 turista, un aumento di 108% compara cu e prome trimester di 2021. E cantidad di anochi a casi redobla compara cu e prome trimester di 2021. Tambe tabata tin un aumento di 62.2% den e tasa di ocupacion di hotel. No ta un secreto cu turismo a bin ta kibrando tur record pa 4 luna consecutivo caba! E desaroyo positivo aki ta yudando nos economia enormemente. E vision di minister Dangui Oduber hunto cu profesionalnan den e veld ta dunando fruta excelente. Empresanan ta draai fuertemente atrobe y tin hopi empleo disponbel pa pueblo atrobe. Por wak e area di hotelnan, nos beachnan, restaurantnan, tours y tur otro tienda ta hayando hopi benta y ta yen di turista.
Verifica e informacion di 16.2% pa bo mes
Pa esnan cu kier verifica e noticia aki, mi ta invita bo bay riba mi pagina di facebook. Aki bo por wak e documentonan y click riba e link, cual lo hiba bon a e website oficial di Banco Central y wak e documento pa bo mes. Mi pagina di Facebook ta Marco Berlis Oficial. Tambe bo por bay directamente riba e website di Banco Central di Aruba na www.cbaruba.org, bay un poco abao bo ta wak e fecha di 23 Augustus 2022: Press Release State of the Economy Q1 2022. Esaki ta e documento cu bo mester lesa. Bo por lesa tur cos na Papiamento of Ingles.
Aunke nos falta caminda ainda pa cana pa por recupera completamente economicamente, nos por bisa cu Aruba ta riba bon caminda. Nos pais ta conociendo bon desaroyonan economico cu ta duna nos e speransa cu nos lo cuminsa wak un recuperacion economico y un bahamento di e debe den futuro cercano.
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
E biaha’ki no tabata Booshi Wever, fundador di UPP, pero Soraida Peberton, lider nobo, a entrega lista di e partido.
Den e eleccion di 2017, UPP a participa den un lista combina cu partido PPA. E caranan conoci di eleccion pasa tabata Booshi Wever, kende aworaki a aparece como no. 3 y Raymond Hernandez, kende ta riba number 5. Nan a logra cerca un lista di diestres (13) candidato. Den UPP no tabatin problema cu number, e lider a bisa. Nan a scoge hende cu curason humilde cu ta dispuesto pa traha pa e pueblo di Aruba.
Loke por a mira riba e lista ta Karel Maduro, kende den eleccion pasa tabata riba MEP y recientemente tabata na Cas di Partido AVP y awor por mira riba e lista di UPP.
Mirando cu UPP biaha pasa no a logra asiento, lo mster haya 587 firma pa por participa den eleccion parlamentario di dia 25 di juni awo. E ta pidi pueblo pa nan ta un di e alternativanan.
Soraida Peberton
Karel Maduro
Candelario Wever
Geoffrey Yarzagaray
Raymond Hernandez
Constant Palm
Antonius Schouten
Nuris Lampe
Sergio Marin
Isaac van der Linden
Shawn Josain
Jahaira Kuiperi
Valentino Peterson


text:
Hopi ta pensa cu un persona bunita o atractivo tin hopi mas oportunidad den bida, den trabao, den comunidad y den amor, sinembargo esey no ta berdad. Nan por ta hopi bunita, pero un estudio haci dor di Universidad di Harvard ta mustra cu personanan bunita ta esnan cu mas ta fracasa den amor. Ora nan casa, nan divorsio ta ey mes na porta.
E estudio a causa un problema ora a confirma cu personan bunita no ta bay bon den amor. Tin un dicho ta bisa: “la suerte de la fea, la bonita la desea”, cual no ta mucho leuw di realidad.
Un grupo di hende a wordo pidi pa observa potretnan di anuncio escolar y pa nan apunta cual ta esnan mas galan of bunita y menos bunita. A bin resulta cu esnan cu tabata mas bunita ta divirosia y esnan cu a wordo apunta como menos atractivo a resulta di ta personanan stabiel cu nan pareha.
Invesitgadornan a yega na conclucion cu personanan bunita no ta haci esfuerso pa lucha pa tene relacion stabiel y pesey nan ta fracasa.


text:
Director Gerente Alex Nieuwmeyer, acompaña pa henter su ekipo ehecutivo, a ofrece un fiesta emocional den e Alhambra Ballroom pa dieztres empleado cu a baha cu penshun. E dignitarionan cu a baha cu penshun, por a gaba cu hunto nan tabatin 381 aña di experiencia, y nan a raporta un variedad di sentimento mixto tocante e hecho cu nan tabata lagando nan compania di resort tan stima atras, sinembargo nan tur a expresa alegria mas cu tur cos, pa nan oportunidadnan nobo y e hecho cu nan lo por pasa mas tempo cu nan miembronan di famia y amigonan. E fiesta a conta cu tremendo catering di e brigada culinario y e pensionadonan y nan miembronan di famia anima a disfruta di cocktails prome y despues di e ceremonia oficial di despedida, cual a inclui discursonan cu a bin directamente di e curason y e presentacion di plakkaatnan conmemorativo. Un total di shete pensionado a forma parti di Divi su famoso brigada culinario, y mientras cu nan lo sinti falta di nan, e pensionadonan a pasa tempo ta entrena esnan cu lo a tuma nan luga, segun director gerente Nieuwmeyer, asegurando continuidad pa Divi su tantisimo sitionan diverso cu ta ofrece cuminda y bebida excelente. Nieuwmeyer a desea su pensionadonan un futuro feliz cu cushinamento de bes en cuando pa nan yiunan y miembronan di famia, como welonan y welanan na cas. Entre e pensionadonan a figura Julia Perez-Gonzalez, kende a cushina cuminda delicioso pa e empleadonan den e Cafetaria pa cinco aña, Alvaro Bernal kende a sirbi como Round Cook y Butcher talentoso pa 12 aña, Martha Pineda, kende a traha como Second Cook, y Maria Terrero, un Cook Helper cu a comparti e espacio di traha den e cushina pa 27 aña. Tambe reconoci pa 29 aña di servicio tabata Erminda Benjamin, e persona responsabel pa e Pantry, Velicia Pierre Louis, un Cook pa 34 aña y Maria Kingsdale, un Second Cook pa 37 aña. E dos yiu hombernan di Maria tabata presente na e festividadnan y a expresa con deleita nan tabata pa cu nan mama su plannan di penshun. E ta biniendo cas serca nos, nan a bisa. Beatriz Ochoa, representante di guest services pa 24 aña, desde e dia cu el a yega riba e isla, a comparti e scenario cu Luci Martinez, kende a cuida e espacionan publico cuidadosamente como un housekeeper pa 25 aña. Tambe yama pa e scenario pa ricibi su plakkaat conmemorativo tabata Norma Telesford, kende tabata responsabel pa e aspecto financiero den e departamento di accounting como un Account Payable Supervisor pa 31 aña, como tambe Cornelis Maduro, kende a pasa 43 aña como un Laundry Supervisor. Seferina Briezen, un Reservations Agent, miho conoci como Inchi, a reina na e departamento di reservation pa 45 aña, anticipando y cumpliendo cu e necesidadnan y rekisitonan special di e huespetnan. Hunto cu bartender Juan Tromp, un veterano di 45 aña y un mixologista talentoso di e Pelican Bar, nan a para riba e scenario pa ricibi un ronda fuerte di aplauso pa e hecho cu nan a completa nan careranan largo y exitoso. Aki por mira algun momento inolvidabel di e fiesta unda cu dieztres empleado dedica y hoben di curason a baha cu penshun di Divi Resorts.
Aruba Rocks !
April 25, 2014 0


text:
Resultadonan di e wikènt di 10/11 sèptèmber di BEVEKO BRIGHT BASEBALL Liga 40 i Liga 50
LIGA 40+
Djasabra 10 sèptèmber
The Brothers 19 – Yesterday 4
Pa The Brothers: 19 kareda 19 hit i 0 eror. Picher ganadó: Aishel Hooi. Mihó bate: Reginald Pietersz i Jairo Burnet ámbos di 4-4, Gian-carlo Martina di 2-2.
Pa Yesterday: 4 kareda 5 hit i 2 eror. Picher pèrdèdó: Carl Jurrjens. Mihó bate: Zhurendel Ilaria di 1-1 i Charles van Thijs di 3-2.
Vosama 17 – Marlins 0
Pa Vosama: 17 kareda 13 hit i 1 eror. Picher ganadó: Xaviero Avastia. Mihó bate: Sigbert Juliana di 1-1; Cedrix Valies, Luis Offredy, Alberto Ramirez, Xaviero Avastia tur di 3-2.
Pa Marlins: 0 kareda 2 hit i 4 eror. Picher pèrdèdó: Orlando Gerard. Mihó bate: Cedric Gill di 1-1.
Quality Stars 2 – Isla Crackers 1
Pa Quality: 2 kareda 4 hit i 1 eror. Picher ganadó: Dayron Puriel. Mihó bate: Raydel Isabella di 1-1.
Pa Isla: 1 kareda 1 hit i 0 eror. Picher pèrdèdó: Rainir Martis. Mihó bate: Kevin Boekhoudt di 2-1.
Djadumingu 11 sèptèmber
Jandoret Raiders 18 – Veteranos Otrobanda 0
Pa Jandoret: 18 kareda 17 hit i 2 eror. Picher ganadó: Clifton Yziek. Mihó bate: Rigobert Cijntje, Myron Wijman, Carlton Daal tur di 2-2.
Pa Otrobanda: 0 kareda 2 hit i 1 eror. Picher pèrdèdó: Gilbert Bernadina. Mihó bate: Philogene Strick i Rayden Stuart di 1-1.
Sta Maria Pirates 10 – Sta Rosa Memories 7
Pa Sta Maria: 10 kareda 9 hit i 0 eror. Picher ganadó: David Kirindongo. Mihó bate: Eldred Estanista di 2-2, Amador Nita di 1-1, Rayon Samuel i David Kirindongo di 3-2.
Pa Sta Rosa: 7 kareda 8 hit i 4 eror. Picher pèrdèdó: Cedric Antonia. Mihó bate: Shendy Cras i Djuric Pietersz ámbos di 2-2, Jair Quant di 1-1.
LIGA 50+
Sigui Hunga ta gana pa forfeit di e ekipo di Vosama


text:
Komisariu José Telo sai Orador iha Seminariu “Dezenvolvimentu Kompetensia Lideransa no Formasaun Lideransa iha Administrasaun Públika”
Kinta-feira, 21 Marsu 2019 – Komisariu Asuntus Formasaun , SIGAP no Forsa Traballu Funsaun Públika, José Telo Soares Cristovão, iha Seminariu Nasional topiku “Estratejia Dezenvolvimentu no Sertifikasaun Kompeténsia Lideransa atu …Komisariu José Telo sai Orador iha Seminariu “Dezenvolvimentu Kompetensia Lideransa no Formasaun Lideransa iha Administrasaun Públika” Leia Mais


text:
E helicopter di Guarda Costa mester a drenta 2 biaha den accion diaranson pa yuda personanan cu tabata mester asistencia medico. El prome informe a yega den oranan di mainta na e Centro di Rescate y Coordinacion (RCC) di Guarda Costa. Dos turista cu tabata keiro na St. Christoffelberg cu a cay varios meter den un abismo. E bomberonan, cu a bay na e sitio a informa cu ta imposibel cu e personananpor subi bek
Despues di e informe di e bomberonan aki, Guarda Costa a dirigi nan helicopter na e sitio pa yuda e turistanan aki, un homber y un muher cual ambos a resulta herida door di a cay algun meter den e abismo. Nan a ser rescata y transporta na e base di Guarda Costa na e airport di Hato, unda eynan ambulans tabata spera nan pa transporta nan pa hospital y asina ricibi asistencia medico.
Alrededor di merdia Guarda Costa a ricibi otro informe di evacuacion medico. E biaha aki tabata trata di un turista na Klein Curaçao. E homber a cay y sufri un lesion na su rudia. E informante a indica cu e homber di 55 años mester e asistencia di e helicopter di guardacosta pa e ser traslada pa hospital. Debi na e informe aki, e RCC a dirigi e helicopter na Klein Curaçao pa recoge e victima y trece bek na Hato unda eynan un ambulans tabata spera riba dje pa transporte pa hospital. Guarda Costa ta desea e victimanan un pronto recuperacion.


text:
Durante un rueda di prensa dialuna mainta, Gobierno di Aruba den persona di Minister Glenbert Croes y Directornan di Utilities, WEB y ELMAR a anuncia di a inicia cu e proceso di un parke nobo di Molina di biento. Tur esaki den cuadro di e maneho di transforma Aruba sudependencia riba crudo HFO pa un energia duradero, sostenibel, limpi y principalmente pagabel pa nos pueblo consumidor.
Durante su presentacion den Rueda di Prensa e mandatario a expresa cu “Mundo na e momentonan akita para dilanti desicionnan crucial cu mester wordo tuma,pa salba economia di paisnan y pa salba nos Planeta.
Dicon mi ta bisa esaki; despues di e crisis di Pandemia, problemanan Geopolitico y guera a conduci na un Crisis di Energia cu na mesun momento a crea un Crisis Economico cu un inflacion yama “Energy Inflation” cu ta causando impacto negativo economico rond mundo. E inflacion aki a subi prijs di tur cos den tur pais y esakiawor a combina cu e Crisis Climatico cu ya tabataformando su mes for di ultimo añanan. Boso mes pormira den media e efectonan devastador di cambioclimatico den un cantidad di pais; ola di calor, secura y awor transporte via riunan na Europa y Asia ta paralisapa motibo cu riunan ta secando y nivel di lama ta subiendo.
Aruba manera cu boso tur sa, a wordo devasta pa e Pandemia Mundial di Covid. Segun expertonan, Aruba mas cu tur otro pais na mundo a keda afectaeconomicamente mas severo, debi cu ta solamente un pilar economico nos tin, cual ta Turismo.
Hustamente awor, na momento cu nos ta recuperandoden gran forma nos Turismo, y e Economia a cuminsabrinda nos pueblo empleo atrobe, pa cada famia recuperanan bienestar, ata guera y crisis mas crisis.
Sinembargo nos Gobierno a sigui monitoria tur situaciondi crisis di cerca, nos companianan di Utilidad manera ta conoci, a absorba mas cu nan por di e impacto di aumento di costo di energia. Sinembargo pa nan por siguiopera pa Aruba como pais por sigui funciona y desaroya, e prijsnan mester a wordo ahusta. Cu menos efectoinflatorio y mas social cu ta posibel.
Afortunadamente Gobierno di Aruba bou liderazgo di nos Minister President Evelyn Wever Croes, ya tabatin suPLAN NACIONAL DI ENERGIA cla, y cual ta incluireduci dependencia di HFO y expande nos capacidad pa produci mas
Energia di e Biento cu ta supla constante; e Noord Oost Pasaat cu nos dushi isla di Aruba ta bendiciona cu ne. Y tambe genera mas tambe mas energia di Solo.
Na aña 2008 Gobierno di MEP bao liderazgo di Sr. Nelson Oduber como Prome Minister e tempo aya, ya a dal e prome paso pa Aruba a construi su prome Parke di Molina na Vader Piet. Na aña 2009 el a drenta den funcion produciendo 30 Megawatt di coriente cual ta bon pa 16 % di e total di capacidad di coriente cu Aruba tin mester.
Pa e siguiente añanan Utilities Aruba hunto cu WEB y ELMAR lo tin e tarea pa ehecuta e PLAN NACIONAL DI ENERGIA di Gobierno pa logra cu nos mes ta produci 45 pa 50 % di nos energia; cual lo ta limpi, renobabel y pagabel, y pa 2050 nos lo por logra di ta “Klimaat Neutraal” Esta cu nos a logra elimina tur emision di CO2 of si tin mes; nos lo tin suficienteproduccion di energia limpi pa compensa e cantidad di CO2 emiti.
Ta pesey Gobierno actual ya a logra interesa e companiadi Gas Natural – Eagle LNG pa suministra WEB Aruba cu Gas Natural como e fuel di transicion.
Awe e siguiente paso ta pa anuncia cu ta expande noscapacidad di Energia di Biento cu e anuncio oficial. Asina pronto nos lo yama ayo na HFO y bonbini na un futuro di Energia mas limpi, renobabel y cu prijs stabiel. Tur esaki lo ta bon pa nos Economia, nos Salud y bon pa nos Planeta. Pesey awe ta un dia grandi y balioso pa Aruba, cu e anuncio di un di dos Parke di Molina pa Aruba”, minister Glenbert Croes a termina bisando.
Aruba 29 di augustus 2022


text: Diaranzon anochi a drenta informe di un accidente cu hende herida dilanti Jossy Motors den Caya G. F. “Betico” Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Nissan March biniendo for di pabao a bay dal un u-turn pero no a mira e scooter special di e persona cu limitacion y a dal esaki. Debi na e impacto e scooter a dal abao hunto cu e victima cu a resulta herida. Na yegada di e ambulans nan a atende e victima pero esaki no kier a bay hospital pa un chekeo mas profundo.


text:
Publiká riba 18 Ougùstùs 2022
Desishonnan relashoná spesífikamente ku asuntunan di pais riba nivel nashonal di djárason, 17 di ougùstùs 2022:
1. Relashoná ku e dokumento tokante e trayekto pa optimalisá Sentro di Detenshon i Korekshon Kòrsou (SDKK), Konseho di Minister a bai di akuerdo pa:
Minister di Hustisia ta responsabel pa adaptá e dekreto nashonal den konsepto.
Pa mas informashon tuma kontakto ku ministerio di Hustisia.
2. Konseho di Minister ta bai di akuerdo ku e proposishon di dia 15 di ougùstùs 2022 pa lanta un grupo di guia i tarea enkargá ku tareanan manera menshoná den e dokumento tokante e trayekto pa optimalisá e servisio di seguridat di Kòrsou, fechá 8 di ougùstùs 2022. Den e kuadro akí minister di Hustisia ta responsabel pa konsipiá un dekreto nashonal.
Pa mas informashon tuma kontakto ku ministerio di Hustisia.
3. A disidí pa presentá e konseho di Sekretario General di ministerio di Salubridat Públiko, Medio Ambiente i Naturalesa riba e dekreto nashonal den konsepto pa konsiderá ‘Monkeypox’ komo un malesa kontagioso, na Direktorado di Lei i Kasonan Hurídiko pa risibí konseho riba esaki.
Pa mas informashon tuma kontakto ku ministerio di Salubridat Públiko, Medio Ambiente i Naturalesa.
4. A bai di akuerdo pa lanta un grupo di trabou enkargá ku e maneho pa pèrmití gruponan spesial (Toelatingsbeleid Bijzondere Groepen), ku lo konsehá e ministernan tokante dunamentu di pèrmit na algun estranhero ku sierto ekspertisio (konosementu i eksperensia) pa por drenta Kòrsou. Di e forma akí alabes a bai di akuerdo ku e dokumento presentá.
Pa mas informashon tuma kontakto ku ministerio di Finansa.
5. Pa loke ta trata e programa finansiá pa Union Oropeo (Meerjarig Indicatief Programma), Konseho di Minister a aprobá e diferente puntonan ku ta bini dilanti den e memorando di dia 16 di ougùstùs 2022. Entre otro a bai di akuerdo ku kontenido di e memorando i tambe algun puntonan spesífiko ku tabatin aden pa diskutí riba dje.
Pa mas informashon tuma kontakto ku ministerio di Asuntunan General.
6. Konseho di Minister ta bai di akuerdo ku e konseho di direktor di Direktorado di Lei i Kasonan Hurídiko fechá 16 di ougùstùs 2022, riba kontenido di e areglo ministerial tokante Makutu Básiko 2022.
Pa mas informashon tuma kontakto ku ministerio di Asuntunan Ekonómiko.
7. Konseho di Minister ta aprobá e dekreto nashonal den konsepto pa lanta un Komishon Zona Ekonómiko enkargá ku preparashonnan pa yega na sierto lei.
Pa mas informashon tuma kontakto ku ministerio di Asuntunan General.


text:
ZURICH – Churandy Martina ta finalisá na di kuater lugá den 200 meter na Zurich, Suisa. Churandy a kore un tempu di 20.37 sekònde. Churandy a bai pa un medaya pero lastimamente no a logra esaki. Den un deklarashon Churandy a bisa: “Bo no por ta rabia ora ku bo no logra ku bo tabata ke pero bo no a traha duru pe.” Refiriendo akinan na e echo ku e no a train e temporada aki pa kore 200 meter pa motibu di leshon i apesar di esaki a logra su mihó tempu di temporada. Adam Gemili di Gran Britannia ta gana e kareda I bira e kampion Europeo nobo ku un tempu di 19.98 sekònde.
Final 200 meter


text:
Marcelino Mauricio a risibí kondekorashon Real for di mannan di Gezaghebber Edison Rijna.
Ta un muestra di gratitut pa su dedikashonnan. Marcelino a risibí formashon den trabou Sosial Ayudo Transkultural. Ela traha den kuido di hende grandi, kuido terminal, GGD, kuido di hóben, kuido di adikshon I pa hustisia tantu na Kòrsou komo na Hulanda.
Dosente free lance na formashonnan na enfermea I enfermero I formashon agógiko I instructor na milisia
Antiano na Kòrsou. Desde aña 2010 na nòmber di Servisio Institutonan Hudisial dekorándùs ta instruktor riba tereno di dunamentu di kuido na adiktonan dentro di Instituto Hudisial Hulanda Karibense (JICN). Mas aleu vários biaha for di e anterior Antia Hulandes a manda dekorándùs Hulanda relashoná ku promoshon di ekspertisio serka organisashonnan ku ta traha ku e grupo di enfoke antiano na Hulanda.
Na aña 2009 for di Kòrsou dekorándùs a biaha pa Boneiru kaminda den e funshon di direktor el a kontribuí na lantamentu di Fundashon Kuido di Adikshon Boneiru (Stichting Verslavingszorg Bonaire). Esaki tabata e predesesor di Fundashon Mental Health Caribbean (MHC) ku nan a lanta na aña 2012. E fundashon akí, kaminda te 1 di novèmber 2021 dekorándùs a desempeñá e funshon di mènedjer insular / direktor interino, ta ofresé kuido di salú mental na habitantenan di Hulanda Karibense. Dekorándùs a dediká su mes na realisashon di kuido i tratamentu adekuá di hende ku problema di salú mental. Banda di esaki dekorándùs a hasi hopi esfuerso pa kibra e tabú ku ta eksistí relashoná ku adikshon i enfermedatnan sikiátriko. El a organisá e lasonan di kolaborashon entre nos islanan i paisnan i e diferente institutonan. Hopi biaha nan ta pidi dekorándùs su konseho, organisashonnan na Aruba i Kòrsou tambe ta hasi esaki i nan ta mir’é komo ehèmpel pa e otro partnernan (di kadena).
E dedikashon di dekorándùs a aportá na mas akseptashon i na mehorashon di kalidat di bida di pashèntnan i adiktonan. Banda di esaki e dedikashon di dekorándùs a
kondusí tambe na e echo ku MHC por a desaroyá su mes i bira un organisashon profeshonal ku ta para
meimei den nos komunidat. Dekorándùs a komprometé su mes tambe ku kombatimentu di pobresa. E ta pidi atenshon pa e problema akí, parti kuminda i artíkulonan di promé nesesidat i ta sali na defensa di interes di personanan indokumentá i víktimanan di violensia doméstiko. Dekorándus su pashon ta pa invertí den komunidat boneriano di manera ku
Boneiru por krese. Su dedikashon inkansabel pa personanan di ménos rekurso ta atmirabel. E ta preokupá pa nan i kontinuamente e ta purba haña solushonnan pa minimalisá pobresa na Boneiru. Pafó di su oranan di trabou por haña dekorándùs serka hóbennan i adiktonan pa hiba kuminda pa nan, duna nan atenshon òf pa ‘coach’ i motivá nan. Dekorándùs ta aktivo tambe riba tereno di deporte komo entre otro miembro di direktiva, boluntario pa klup di futbòl i entrenadó/coach di diferente tim hubenil. Banda di esaki e ta yuda hóbennan tambe pa keda riba e kaminda korekto i no dirigí nan talentonan solamente riba futbòl. Dekorándùs ta dediká su mes na vários aktividat sosial sekundario, ku ta na bienestar di nos komunidat. Dekorándùs tin un aktitut positivo i kontinuamente e ta asumí un ròl di ehèmpel den nos komunidat boneriano.
Dekorándùs a duna un kontribushon importante na desaroyo i profeshonalisashon di kuido di salú mental i kuido di adikshon na Hulanda Karibense. Por papia di méritonan spesial personal den i relatá na e funshon prinsipal. Mester bisa ta èksistí e opshon pa por skohe pa risibí un kondekorashon durante okashon general huntu ku otro dekorandùsnan ò por skohe pa un okashon partikular. E echo ku dekorandùs tabata atentiendo unsimposio den kuadro di dies aña di MHC, esun ku a proponé a bini ku e buniita idea pa sorpres’é durante e okashon aki.
Mirando tur e lokualnan dekorandùs a hasi su Mahestat Rei Willem Alexander a nombra Marcelino Mauricio komo Ridder in de Orde van Oranje Nassau”
Gezaghebber na e okashon aki a felisitá dekorandùs ku e bunita logro aki.


text:
Haci bo ehercicio minimo 4 ora prome cu bo bay drumi.
No drumi cu hamber ni tampoco bariga yen.
Bebe un poco lechi (almond of soya) lauw of te di Manzania (Chamomile) prome cu drumi.
30 minuut prome cu drumi stop di mira bo Smartphone, lag’e los.
Blokia bo yamadanan y pone bo telefoon na silent.
Haci e luznan di bo comedor, sala y camber ”Warm White” y no blanco.
Lesa algun pagina di un buki interesante ta ideal, uza un luz no mas cu 15 watt warm white.
Si bo corda algun cos, skirbi’e y lag’e los.
Evita di drumi merdia.
Evita bebe koffie atardi.
Evita cualkier animal (Pet) den bo cama.
Spray un poco aroma therapie di Lavender & Chamomile ariba bo cama.
Pone bo nek den posicion neutral, sin presion cu un bon cusinchi.
Pone un cusinchi memey di bo pianan.
Planea pa drumi 8 ora.
Laga los tur asunto y pensamento, haci bo mes liber, cera wowo y drumi dushi.


text: KRALENDIJK – James Kroon lider polítiko di partido Union Patriótico Boneriano den un entrevista na radio Live 99.9 FM a papia relashoná ku selebrashon di 50 aña di eksistensia di partido. ”E aña aki ta selebrashon grandi, 50 aña di eksistensia di partido Union Patriótico Boneriano, dia 23 di òktober 2019. No ta fásil e kantidat di aña pa mantené un partido polítiko, spesialmente den e tempu moderno di awor. Ta bai tin diferente selebrashon. Nos ta gradisí na promé lugá Dios ku e 50 aña di eksistensia i ta bai invitá diferente miembronan klave ku a hasi hopi pa partido. Pronto nos ta menshoná e aktividatnan ku ta bai tin. Djarason 23 di òktober 2019, 7’or di anochi na parokia San Bernardo ta bai tin un Santu Sakrifisio di misa, ”Kroon a menshoná. El a sigui bisa: ”Nos relashon huntu ku MPB den gobièrnu awor ya 6 luna i ta kosnan ta bai den bon direkshon. Boneiru den e situashon nobo nos mester realisá ku ta esaki tabata deseo di pueblo i tin kos ku tin atenshon pa mehorashon. Mester di pasenshi pa poko poko kosnan mehorá. Resientemente a tuma lugá un aktividat spesial pa sùrnan, algu ku un grupo chikitu den algun dia a realisá. Boneiru mester di kada un di nos, i no hende ku ta hunga mas sabi ku otro. Huntu nos ta logra. Laga politikeria un banda i traha huntu pa logra mas. No ta importá koalishon òf oposishon. Nos mester haña otro i sigui traha riba e fundeshi ku tin pa yega na un kas stabil pa nos tur,”Kroon a finalisá bisando.


text:
Diabierna anochi riba e caminda di Esmeralda pa Westpunt un accidente serio a tuma luga unda un honda y un jeep wrangler a dal basta duro contra di otro. Debi na e impacto e jeep a bolter banda di un baranca. Ambos vehiculo a keda destrui.
Polis a presenta di biaha na e sitio pa cera e caminda. Dos unidad di ambulance y rapid responder a presenta. Unidad di brandweer tambe a acudi na e sitio pa duna un man na personal di ambulance debi cu e auto tabata riba e persona. Na final a logra di saca e homber for di e jeep y a keda transporta pa hospital. Specialista di trafico a haci nan investigacion.


text:
Lago di Maracaibo
Lago di Maracaibo (spaño: Lago de Maracaibo), tambe yama Laguna di Maracaibo, ta e lago mas grandi di Sur Amérika, situá na parti wèst di Venezuela, den e region entre e estadonan Zulia, Trujillo i Merida.[1] Registrashonnan geológiko ta mustra ku e tabata realmente un lago den pasado i ta un di e lagonan mas bieu di e planeta tera di entre 20 pa 36 mion aña.[2]
Lago di Maracaibo tin un superfisie di 13.500 km² i ta alkansá un profundidat di 250 meter na algun lugá.
Entre e numeroso riunan ku ta desemboká den e lago Riu Catatumbo ta e riu mas grandi. E ta konektá ku un bahia di Laman Karibe yamá Golfo di Venezuela via un kanal di 55 km, konosí komo Estrecho Tablazo. Pa e motivo aki e awa den e parti nort di e lago ta brak.


text:
Prome Minister Evelyn Wever-Croes: Si di berdad nos kier recupera, NOS MESTER COREGI COSNAN CU A SALI FOR DI MAN
Salarionan di directornan di compania di Gobierno no por ta mas halto cu 130% di salario di un minister
“Locual si nos mester realisa, ta cu sin cambio, Aruba lo no sali di e problemanan financiero cu nos país ta aden. Palabranan bunita pa decora un realidad no ta algo cu ni ami ni mi coleganan den gabinete ta practica”, Prome Minister Evelyn Wever-Croes a expresa den su discurso nacional diadomingo ultimo.
Manera cu a drenta gobernacion na aña 2017, Prome Minister a indica cu a tuma nota di salarionan halto den cierto companianan di Gobierno. Esaki ta algo di hopi aña. Compania di Gobierno, por ehempel WEB, Elmar, Setar y Serlimar, tin un tarea publico. Y nan mester brinda e miho servicio, balansa y mas eficiente posibel, cu menos gasto. “No por ta asina cu nan ta hisa algun salario, y p’esey nan ta hisa e tarifanan, pa asina e ciudadano hay’e ta paga mas”, Prome Minsiter a expresa.
Desde e prome aña di gobernacion cu a tuma nota di kico algun director tabata gana, 2 of 3 of hasta 4 biaha mas hopi cu un minister, Prome Minister a dicidi di bin cu e Wever-Croes-Norm, cu den principio un director di un compania estatal no por gana mas cu 130% di e salario di un minister. E norma aki ta stipula riba Afl. 261.000, cu ta alrededor di 17 pa 18 mil florin pa luna.
Un persona cu ta traha den un compania priva, no ta problema di Gobierno contal e paga impuesto manera debe ser. Pero si e persona ta traha na un compania di Gobierno, unda pueblo ta paga pa awa coriente, internet, etc., e ora e salarionan no por ta mas halto cu 130% di salario di un minister. Si tin salario mas halto cu esey, mester baha nan pa asina por baha e tarifanan cu pueblo ta paga, Prome Minister a remarca.
Prome Minister a enfatisa cu e ley aki NO ta afecta esnan cu ta gana menos cu 17 of 18 mil florin pa luna, pues e empleadonan aki por ta trankil. “E motibo tras di e ley aki ta pa coregi cosnan cu a sali for di man, especialmente den temporada di crisis aki, cu a laga nos mira hopi berdad cu den e mundo di awe no ta factibel ni moralmente tolerabel mas”.
Premier Wever-Croes a expresa cu e ta hopi orguyoso cu tur director cu a wordo nombra den su ministerio, tempo e tabata minister encarga cu energía, a wordo nombra cu un salario menos di e Wever-Croes-Norm. “Kiermen TIN hende cualifica, cu ta interesa. Nos no mester tin miedo. Talves 10 pa 20 persona riba henter nos isla, lo wordo afecta. Y nos tin atencion pa e situacion aki”, Prome Minsiter a remarca.
Prome Minister un biaha mas ta enfatisa cu awor e ley aki ta un condicion pa miles di empleado publico y di fundacionnan, haya 5% di nan salario na juli proximo. “No ban sacrifica interes y bienestar di miles di empleado”.
Prome Minister ta referi na loke hopi biaha hende ta expresa, cu nan kier laga un miho planeta pa nos yiunan. “Pero ami kier pa nos enfoca tambe, riba con nos por laga miho yiunan pa nos planeta. Y p’esey e reformanan ta necesario. P’esey nos mester atene nos mes na realidad, ley y reglanan. P’esey nos mester coregi cosnan cu tabata bay robes, pa crea un futuro cu no ta persigui pa pasado, pero cu ta crea oportunidadnan nobo pa progreso y bienestar sostenible y duradero”, Prome Minister Evelyn Wever-Croes a enfatisa.


text:
Un grupo di amiga tabata papia riba e tema. ‘Esta dushi ta cu bo por stima, maske con duro bo bida por tabata! Bo ta realisa cu ‘ami no ta loke bida a hasi cu mi, pero loke mi ta scoge pa hasi di mi bida’. Hopi biaha nos ta ta tende tur sorto di expreshon:
- Homber no ta di confia awendia mas
- Relacion den e temponan aki no ta traha
- Nos mundo a bira mucho liber, tur cos por
Di otro banda, ora nos papia cu un hende intimamente y honestamente, nos ta realisa cu hopi di e expreshonnan aki ta basa riba miedo. Miedo pa perde, miedo pa dolor, miedo pa perde cara. Y un otro hende cu si a tribi di entrega nan mes na amor y pashon den nan bida y ta wak bek cu sinceridad ta bisa cu nan no ta lamenta. Nan ta pensa cu ta bal mas di a conoce amor y despues sinti dolor cu pa un of otro miedo nunca a experencia kico ta nifica ‘stima cu henter bo alma y curason’. Perde bo mes den amor y pashon, entrega bo mes totalmente. Gosa di amor y intimidad sin miedo. Comparti bo alma y bo curpa.
Kico tin mas bunita cu conoce e sentimento di mas profundo cu biba ta ofrece nos. Tin hendenan sabi cu ta bisa cu e buskeda di hende ta semper ‘conoce felicidad’. Anto pakico tin miedo pa top’e? Pens’e! Hopi felicidad den e buskeda!


text:
Diabierna merdia durante un ceremonia na John F. Kennedy Education Center a tuma luga entregamento di certificado na tur cu a cumpli cu e curso cu Koninklijke Marechaussee a brinda na empleadonan di Guarda nos Costa, Migracion Aruba y Cuerpo Policial.
Minister di Husticia y Asuntonan Social Rocco Tjon, como tambe director di Migracion Aruba Andrew Hoo, Director di Guarda nos Costa Richard Kramers, Jeannette Baars-Richardson directora scol di polis como tambe General R. Costongs kende ta comandante di Koninklijke Marechaussee a entrega e certificadonan. Segun e mandatario, ta trata aki di un opleiding sumamente importante, mirando cu ta e prome parti di e “vervolgopleidingnan” cu tambe lo bay brinda.
Esaki ta un proyecto concreto cu a sali for di e plan di accion; “versterking grens toezicht”. Na varios ocasion a bin padilanti y a splica cu tin hopi fondo disponibel, fondo pa fortifica siguridad na nos frontera y esaki sigur ta un di e cursonan cu ta duna tur e empleado pa tin e recursonan pa reconoce documento falso.
Ta importante pa tur esnan cu tin un rol importante den eleva siguridad na nos frontera haya e oportunidad pa sigui e curso aki. Diferente curso ta disponibel pa e parti di infrastructura y e parti di material, cual ta forma parti di e cursonan y e opleidingnan cu Koninklijke Marechaussee lo sigui brinda den e lunanan nos dilanti.


text:
Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.
Structura di tarifa
E aumento di tarifa di awa ta conduci na un averahe di Awg. 1.50 pa m3. Den practica esaki ta nifica cu consumo entre 0 pa 12 m3 lo costa Awg. 7.25 pa m3 y consumo di 13 m3 bay ariba lo costa Awg. 11,00 pa m3. E tabelnan aki bou ta duna un bista di e structura di tarifa di antes y entrante 1 di juli 2022.
Tarifa residencial
E structura di tarifa nobo cu solamente dos bracket, ta trece un particion mas husto entre clientenen residencial cu consumo di awa halto y clientenan cu consumo abou. Ademas, den e structura anterior tawata existi e posibilidad cu residencianan cu entrada abou y consumo halto, lo a paga mas pa awa, mientras cu residencianan cu entrada halto y consumo abou tawata paga menos. Door di introduci un tarifa di awa mas balansa, esaki lo por elimina e posibilidad aki.
Tarifa NO residencial
*Basa riba compra minimo garantisa di 10 m3.
E tarifa pa clientenan comercial ta subi di Awg. 9.50 pa Awg. 11.00 pa m3. E tarifa pa cunukeronan SI ta keda mescos, Awg. 5.50 pa m3.
Clientenan lo nota e aumento di tarifa pa prome biaha den cuenta di awa di augustus 2022. WEB ta hopi consciente cu un aumento di tarifa lo tin un impacto considerabel riba comunidad y economia di Aruba. Te cu awor WEB a logra absorba e aumentonan tumando medidanan cu impacto grandi riba su operacion. Mirando e desaroyo di aumento di HFO, no ta responsabel mas pa carga e peso aki. Pa e motibo aki WEB ta haya su mes obliga di tuma e decision pa aumenta tarifa. Mientrastanto WEB lo keda vigila desaroyo di prijs di HFO. WEB Aruba ta spera di por conta cu comprension di comunidad di Aruba.
Medidanan interno di WEB
Te awor WEB a sa di absorba e aumento di gasto di HFO, cual WEB ta uza pa genera energia, door di aloca su reservanan. A yega na un punto cu esaki no ta responsabel mas. Pa modera e aumento di tarifa, caminda posibel, WEB a baha su otro gastonan operacional caba cu ± Awg. 6.5 mion. Tambe WEB a acepta di genera menos entrada pa aña 2022 y a vries salario di tur empleado pa aña 2022.
Door di a tuma e medidanan y cu e aumento di tarifa aki, WEB lo por sigui garantisa un produccion y suministro di awa y energia den futuro. Tambe WEB lo por sigui cu su plan di inversion pa bira menos dependiente di HFO.
No a tuma e decision di aumenta tarifa di un dia pa otro. Desde 2021 WEB a bin ta informa stakeholders y repetidamente a evalua e decision pa aumenta tarifa, consciente di e impacto cu esaki por tin riba comunidad y economia di Aruba. Mirando e rol vital di e compania di awa y energia pa nos isla, no ta responsabel mas pa sigui aloca reserva di compania pa absorba e gastonan halto di Heavy Fuel Oil. Reservanan di compania ta necesario pa den futuro por keda inverti pa por keda garantisa produccion di awa y energia, y distribucion di awa.


text:
Minister Rocco Tjon: INMIGRACION ARUBA, GRENSPOLITIE Y UNIDAD PA COMBATI TRAFICACION DI HENDE LO BAY WORDO REENFORSA
ORANJESTAD – Minister di Husticia y Asuntonan Social Sr. Rocco Tjon, a reuni cu e grupo di Aruba cu ta encarga cu e ehecucion di e plan van aanpak pa fortifica siguridad na nos frontera. Esaki ta e plan for di e landenpakket, caminda Hulanda a pone cuater miyon florin disponibel pa asina nos por fortifica siguridad na nos frontera. E mandatario a expresa di ta hopi satisfecho cu e presentacion cu el a ricibi, caminda tur e departamentonan a duna un presentacion, caminda e ehecucion cu ta tumando luga a keda ilustra. Ta trata aki di e departamentonan hudicial esta; Cuerpo Policial, Inmigracion Aruba, Guarda nos Costa, Departamento di Aduana, Kustwacht, y NCTVI. Mester bisa cu Aruba ta cumpliendo cu tur e palabracionnan cu tin cu Hulanda.
Segun minister Tjon, tur e fondonan aki ta disponibel pa por adkiri material pa asina inverti den diferente cursonan y opleidingen pa cu personal, pero tambe pa huisvesting caminda e ekiponan multidisciplinario lo bay wordo ubica. Banda di esaki, e mandatario a indica cu e ta hopi satisfecho tambe, mirando cu den cuadro di e plan aki, Hulanda lo bay reenforsa Aruba cu personal tambe. Palabracionnan concreto a wordo haci riba nivel di ehecucion, pues “uitvoerend personeel” ta bay bin Aruba, pa asina yuda fortifica siguridad na nos frontera. Dia 4 di juli, e prome dies coleganan di Hulanda lo yega Aruba, algun lo bay reenforsa e unidad di “mensenhandel en mensensmokkel”, di otro banda algun ta bay reenforsa Kustwacht. Esnan cu ta bay ta mas visibel pa pueblo en general lo ta e tres coleganan cu ta bay reenforsa Grenspolitie di Aruba como tambe Inmigracion di Aruba.
Principalmente, pa loke ta trata Inmigracion Aruba, loke ta hopi interesante ta cu pa prome bes Aruba ta bay conoce un “Falsidesk” tambe, esaki ta un departamento cu ta specialisa den identifica fraude di documento y di identidad cual ta algo hopi positivo y lo bay eleva siguridad na nos frontera. Manera ya ta conoci, algun tempo atras a introduci “Interpol aan de grens”, y e departamento aki tambe lo bay yuda eleva siguridad na nos frontera, pero na mes momento e ta sigui profesionalisa e departamento di Inmigracion Aruba. Dentro di poco lo tin un voortgangscommissie aki, caminda coleganan di Aruba hunto cu nan contrapartidanan na Hulanda lo evalua con e ehecucion ta andando.


text:
Oranjestad-Siman pasa Minister Yrausquin a entrega e Comicion Financiero di Parlamento un nota financiero cu ta duna un bista riba e presupuesto di 2014 pa nos Pais. E presupuesto mes no a keda entrega ainda na Parlamento di Aruba pa su tratamento. Pero pa acelera e tratamento di e presupuesto y pa contesta mas pregunta cu ta posibel pafor di e debate publico, Minister Yrausquin a presenta e nota aki cu ta contene entre otro e medidanan cu Gabinete Eman tin prepara pa Pueblo den 2014.
E medidanan cu lo keda introduci den 2014 pa un suma total di mas di 100 miyon florin ta lo siguiente:
1. Subida di edad di pensioen di ambtenaar APFA di 60 pa 65 aña pa yega na spaar 30 miyon florin.
2. Lo manda 270 trahador di gobierno cas, cu ta consisti di 180 arbeidscontractant y 90 persona cu ta bay cu pensioen no lo wordo reemplaza of no lo wordo brinda un contract pa keda. Asina lo spaar 7 miyon florin.
3. Lo kita 9 di e 90 hendenan cu ta den e overtolligheidspool pa spaar 1 miyon florin.
4. Lo retira 50 ploeg cu ta haci limpi banda di caminda pa spaar 5 miyon florin.
5. Lo corta den subsiduo di Fundacion Facilidadnan Deportivo pa aspaar 1 miyon florin.
6. Lo reduci e duurtetoeslag, un componente di pensioen di ambtenaar, pa spaar 11 miyon florin.
7. Lo corta den inventario di kantoor, telefoon, fax, internet, huur di edificio, lease di auto, conseho di experto, subsiduo y placa destina pa fondonan special pa por spaar 23 miyon florin.
8. Lo corta den overtime di Polis, CEA, Brandweer, KIA y den overtime traha den Ministerio di Salubridad, Cuido di Grandinan y Deporte pa spaar 5,7 miyon forin.
9. Lo corta den presupuesto di DOW y colegionan di estado manera Parlamento, Raad van Advies y Algemene Rekenkamer pa spaar 6,5 miyon florin.
10. Lo corta subsiduo den AZV y pidi AZV pasa medida (3 florin pa receptregel, 15 florin bishita huisartsenpost, 50 florin bishita Eerste Hulp den oranan scur) pa yega na e fondonan pa cubri e gastonan pa spaar Gobierno 6 miyon florin.
11. Lo cobra 25 florin pa piki sushi na cas.
12. Lo kita bijstand y onderstand pa handicap pa spaar 4 miyon florin.
13. Lo corta den subsiduo pa deporte pa spaar 1,8 miyon.
14. Lo keda sin cumpra aparato pa Landslaboratorium pa spaar 900 mil florin.
15. Lo corta den subsiduo di Arubus pa spaar 2,8 miyon florin.
16. E seccion di control aereo di Directie Luchtvaart lo bira NV mas tarda 1 di november 2014 y tur empleado lo perde status di ambtenaar pa asina spaar 7 miyon florin.
17. Lo corta den subsiduo pa stichting di Gobierno pa spaar 2,3 miyon florin.
18. Lo cobra fianza pa estudio mas rigidamente y lo pone mas regla severo pa por bin na remarke pa un fianza pa estudio pa spaar 7,3 miyon florin.
Tur e medidanan aki lo afecta Pueblo sea directamente door cu Pueblo mester bay paga extra pa AZV, pa piki sushi, lo perde trabou, keda sin bijstand of onderstand, paga mas pa transporte, paga mas pa cuido di grandi, of indirectamente door cu servicio di Gobierno ta bira pio, salubridad ta bay atras, criminalidad ta aumenta y inseguridad ta crece mas. Tur esaki siendo cu Minister Eman a keda ripiti den eleccion cu su Gobierno no lo bin cu ningun medida. Awe danki na e desastre haci cu nos finanzas publico e presupuesto di 2014 ta yena cu medida cu lo afecta e Pueblo.


text:
Oranjestad-Minister Otmar Oduber a reuni diamars atardi cu ATA, ANSA, Departamento di Aviacion Civil y AAA mirando cu cada un di e institutonan aki ta keda confronta problemanan pa loke ta trata aerolineanan cu ta bula pa Venezuela (tanto aerolineanan Venezolano como local y otronan cu ta transporta pasaheronan for di Venezuela) pa cobra e PFC (aeropuerto), TPL (ATA) of e entrada cu mester wordo cobra pa ANSA.
A yega na un conclusion en comun, pasobra ta asina cu tur aerolinea ta pagando cu excepcion di un par local, como tambe esnan cu ta bin for di Venezuela. A keda palabra cu mirando cu a duna hopi oportunidad te awor aki y hasta a brinda oportunidad pa areglonan di pago y sin embargo no ta cumpli cu esakinan.
E mandatario a duna ehempel di algun cu tin hasta mas di 12 luna sin cumpli cu pagonan di ATA, otronan cu no a cumpli cu pagonan na aeropuerto pa 3 of 4 luna y awor cu ANSA ta den su prome luna ya caba por mira cu ta e mesun aerolineanan no ta cumpliendo cu e pagonan.
E decision cu a yega na dje conhuntamente ta cu den e beleidsvoorwaardenan cu tin pa loke ta trata e landingsrechten na Aruba, cu lo haci un adaptacion eynan (e siman aki e mester tuma lugar) y otro siman lo notifica e aerolineanan cu parti di e condicionnan pa por tin permiso di aterizahe na Aruba ta cu mester cumpli y mester ta al dia cu e diferente pagonan cu mester tuma lugar na e diferente instancianan.
Minister Oduber a bisa cu esaki lo bira un ‘dwang middel’ pasobra no ta husto pa cu e otronan cu si ta cumpli, ademas e por trece na peliger e pago di esnan cu si ta cumpliendo manera esunnan Mericano y Europeo.
Tambe el a bisa cu DOT (Department of Transportation) di Merca tabata di bishita na nos isla dos siman pasa netamente riba e cobranzanan aki pa ta sigur cu nan ta tuma lugar na un forma husto y cu tur hende ta pagandonan y si mañan resulta cu tin hende cu no ta pagandonan, e por crea un problema cu e aerolineanan cu si ta cumpliendo na e momentonan aki.
Pa tal motibo e ta remarca cu si aerolineanan no ta al dia cu pago cu un di e tres institutonan en cuestion (ATA, AAA, ANSA) por trece cune sancionnan y hasta e permiso pa ateriza na Aruba por wordo ingetrokken.
Riba e pregunta si e decision aki lo por tin consecuencianan pa turismo for di Venezuela cu ta nos di dos mercado di mas grandi, Minister Otmar Oduber a indica cu si no atende cu e situacion aki e por bira un problema pa henter e industria turistico di nos isla. Esaki pasobra ora aerolineanan Mericano scucha cu nan si ta cumpliendo al pie de la letra, pero esunnan Venezolano por ehempel no ta cumpliendo, por significa e ora cu a base di e acuerdo di gelijkheidsbeginsel cu ta existi, nan por bisa cu sea nan no ta pague of nan ta stop di bula pa Aruba.
“Mi ta kere cu bo no tin cu castiga esunnan cu si ta cumpliendo, bo mester pone regla y nos ta duna espacio na e aerolineanan cu cierto flexibilidad of areglo di pago, pero no por ta asina cu companianan debe mas cu un aña y no ta pagando na e momentonan aki. Tin aerolineanan cu debe casi 1 miyon caba na ATA, tin otronan cu debe casi mey miyon na aeropuerto di Aruba. Esaki ta algo cu nos kier stop y pesey ta introduci e regla aki, hacie conoci den un nota cu ta bay na tur e aerolineanan cu ta haci negoshi cu Venezuela y di e forma ey nan sa cu desde prome di maart lo cuminsa cu e maneho aki”, Minister Otmar Oduber a duna di conoce.


text:
E areanan cu a wordo cubri ta Enseñansa, Cultura y Religion
A PONE ENFASIS RIBA ENSEÑANSA
Dialuna 2 di augustus a sigui e reunionnan cu stakeholders cu formador Evelyn Wever-Croes en conexion cu formacion di Gabinete Wever-Croes. A trata e temanan di Enseñansa,
Cultura y Religion y participa SPCOA, Directie Onderwijs, Scol Soeur Juliette (antes Emma School), Scol Paso Pa Futuro, Unoca y Clero Catolico.
Manera ya e bira costumber, dialuna tambe, despues di e reunionnan, cada persona encarga a duna nan declaracion na prensa di e reunionnan cu a tuma luga y tambe a haya y contesta preguntanan cu tawata al caso y preguntanan adicional di prensa. E personanan cu a duna declaracion ta: Sr Randall Croes di SPCOA; Sra Ana Maria Proveyer di Directie Onderwijs: Jocelyn Jacobs di Scol Soeur Juliette; Doris Franken di Scol Paso Pa Futuro; Sra Rayenne Hernandez di Unoca; Pastor Andres Macovic, Clero Catholico.
Despues di reunionnan Prome Minister Evelyn Wever-Croes a duna un resumen di loke a wordo treci den e reunionnan. Prome Minister a expresa cu principlamente a concentra riba enseñansa.
E Scolnan Protestant na Aruba, (SPCOA) Directie Onderwijs, Scol Soeur Juliette, Scol Paso Pa Futuro y den cierto sentido Clero Catolico pa e parti di SKOA, a enfatisa cu e importante ta pa e alumno por ta central den tur decision y e docente mester haya sosten necesario pa por pone e alumno central. Y gobierno tin su compromiso pa trece trankilidad den enseñansa. Esaki ta loke tur a pidi tambe.
“Ta importante pa traha riba mehoracion di e calidad di enseñansa, crea oportunidad igual pa tur studiante teniendo cuenta cu e necesidadnan individual di cada studiante”.
Y tambe a enfoca riba e 21st century skills, e habilidadnan necesario pa siglo 21 pa asina nos studiantenan por ta exitoso den futuro. Riba enseñansa special cu Scol Soeur Juliette y Scol Paso pa Futuro a toca temanan di importancia cu e scolnan ta considera necesario pa garantisa cu cada alumno den enseñansa special por haya loke cu nan tin derecho riba dje.
Cu UNOCA a trata e importancia di desaroyo cultural di Aruba y pa percura cu cada ciudadano tin conocemento cultural. Y pa saca tur duda kico ta cultura na Aruba, ta importante pa esaki forma parti di enseñansa. Y a pidi UNOCA pa traha un plan con pa hiba cultura mas cerca den enseñansa.
Clero Catolico a trece dilanti e temanan di mas importancia pa nan, nan participacion y e trabounan di Caritas y e trabou di Clero Catolico a y ta haciendo den e pandemia pa esnan mas vulnerabel den nos comunidad. A palabra tambe cu lo mantene comunicacion.
“Awe tawata un dia hopi interesante. Nos tin tur confiansa cu di awor en adelante nos lo bay trece trankilidad cu tanto ta worde desea riba e terenonan aki especialmente riba e tema di enseñansa poniendo e alumno central, sosten pa e docente y aumenta e calidad di enseñansa”, Prome Minister a expresa.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 13 di yüni 2020.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 13 di yüni 2020.
Kompilá: djabièrnè 12 di yüni 2020, 05:00 o.l. (09:00 UTC).
Tempu: Levemente nublá i wer lo kontinuá generalmente seku.
Temperatura máksimo lo alkansá 33ºC i temperatura mínimo 27ºC.
Solo ta sali 06:11 i ta baha 19:00 o.l.
Bientu: Direkshon ost pa sùitost i generalmente moderá: forsa 3 te 4 (12 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: No ta antisipá formashon di nubia signifikante riba nos region durante di dia awe i pa e motibu ei wer lo keda seku na mayoria parti di Kòrsou. Mas aleu, un ola tropikal suak situá djis ost di nos region lo krusa nos teritorio mayan anochi sin muchu aktividat di wer. Sinembargo, temporalmente airu un poko mas húmedo lo alkansá nos region ku por sòru pa un áwaseru di durashon kòrtiku durante djasabra mardugá i mainta.
Kondishon di laman: Trankil te moderá ku altura di olanan entre 0.5 i 1.5 meter (2 i 4 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djadumingu mainta: No ta antisipá nubianan signifikante riba nos region i bientu lo suplá un poko mas fuerte.
Meteorólogo: Correa.


text:
-1. Laga flohera! P.E. Keshi na blòki ta mas barata ku keshi di slais kaba.
-2. No prekupa muchu ku marka.
-3. Kalkula bon ta kuantu bo mester di algu pa bo no kumpra di mas.
-4. Hinka bo kosnan den otro pa bo kasá i yunan por kome sikiera mas o menos meskos ku bo.
-5. No kumpra kos ku no ta den bo meal plan (hopi bia esei ta lènt bo pòtmòni mas ku bo meal plan).
-6. Kana kompará prèis (Flohera atrobe). Tur tienda i super merkado tin algu ku nan tin mas barata ku tur otro kaminda.
-7. Chèk wak si e tienda/supermarket tin produktonan kuta na deskuento.
-8. Wak si tin sierto kos ku bo por kumpra na agensia/distruibidor.
-9. Kumpra na kantidat (bulk). Tin sierto kos ku si bo saka un sen un tiki grandi i kumpra nan pa 5/6 luna, bo ta spar sen tur luna.
-10. Fruta i berdura di vriez ta bai mas largu, i ta sali mas kuminiente.
-11. Kumpra produktonan na puiru. P.E. Konoflo, ginger, kane, etc na puiru ta salibu mas kuminiente i ta bai mas largu.
-12. Ora tin kos na oferta kumpra pa awor aki i pa despues.
-13. Tin bia “Oferta” no ta salibu mas kumiente. Paga tinu!
-14. Sierto piská, fruta, berdurá ta kosta mas barata si bo kumpra serka piskadó, kunukero, etc.
-15. Bestèl. Lo bo no kere. Pero tin kos (voral si bo kumpra na bulk), lo salibu mas barata si bo bestèl e. Asta despues di paga shipping, invoer rechten, o.b. etc.
-16. Papia ku bo nutrishonista. Nos ta hasi kambionan pa akomodá bo saku tambe.
-17. Nos tin ku ripiti. Laga flohera! Frutá ku berdurá of kuminda engeneral lòs of kòrtá, ta kosta mas ku esnan hinte of na bulk. Abo lo tin koi hasi mas trabou, pero bo ta spar sen.
-18. Probecha di temporada di fruta lokal. Mango, Coco, Druifi, etc
-19. Probecha di e member card kaminda ku tin. E ta echt kumini tin bia.
-20. Wak si bo no ta gastando sèn na otro kos, i tira e kulpa riba bo dieet. Prome bo huza sen na algu ku no ta primordial, puntra bo mes si e ta bal mas ku e peso ku bo ke baha.
Si bo a haña sierto di e tipnan aki util,
Komparti e link aki bou ku un konosi pa nan tambe inskribi
na nos lista di tips.


text:
Durante e bishita di trabou di Kolegio Ehekutivo di Boneiru na Hulanda a tene vários kòmbersashon ku e diferente ministerionan. Deliberashon a tuma lugá ku entre otro minister Jetten di Asuntunan Ekonómiko i Klima (EZK), kaminda e petishon pa supsidio ku WEB Bonaire a entregá dos aña pasá pa gradualmente pasa over pa produkshon di energia sostenibel, tabata e punto di agènda mas prinsipal.
E minister a indiká ku e trayekto ta den su fase final pa pone sèn èkstra disponibel. A papia tambe seriamente tokante e posibilidat pa pone panel solar riba e kasnan di hür social, kaminda a pone atenshon riba dispensashon pa derechi di importashon di panel solar i piesa tambe. A papia tambe tokante e posibilidat pa transporte públiko di koriente na Boneiru.
Kolaborashon
Durante e konsulta ku e minister e delegashon di Kolegio Ehekutivo, konsistiendo di gezaghèber Edison Rijna, e diputadonan James Kroon, Hennyson Thielman, Nina den Heyer i sekretario insular Wendy Pelk a hasi uso di e oportunidat tambe pa trese algun punto di preokupashon dilanti tokante e kolaborashon ku e ministerio. Entidat Públiko Boneiru por ehèmpel ta deseá pa risibí informashon mas tempran tokante e akshonnan i proyektonan ku Hulanda ta ehekutá na nos isla. Tin ora nan ta ehekutá proyekto ku nan
no a informá gobièrnu di Boneiru tokante di nan i kaminda den sierto kasonan no tin nesesidat pa esakinan.
Banda di esaki segun Kolegio Ehekutivo mester wak e posibilidatnan pa supsidio i finansiamentu pa e empresarionan na nos isla den un forma mas aktivo. Via ‘Rijksdienst voor Ondernemend Nederland – Servisio di Reino pa Hulanda Empresarial’ tin supsidio i areglo disponibel pa empresarionan na Boneiru, pero ta resultá ku pa loke ta trata e ehekushon berdadero nan no ta funshoná na nos isla. Kolegio Ehekutivo ta insistí pa wak e resultadonan i adaptá e ehekushon di tal forma ku berdaderamente empresarionan lokal por hasi uso di nan.


text:
WILLEMSTAD — E kampionato di futbòl promé divishon Liga MCB a kontinuá den wikènt tras di lomba ku partidonan den Stadion Antoine Maduro (SUBT). E wikènt aki no tabata tin partido riba djabièrnè pa motibu di e partido amistoso entre Kòrsou i Trinidad i Tobago. Pero riba djasabra si partidonan a kontinuá ku dos partido manera ta kustumber.
Den e promé partido tabata Centro Barber ku a enfrentá e ekipo di Sithoc. Akinan tabata e ekipo di Centro Barber ku a derota Sithoc ku skor di 3-1. Pa Barber e golnan a keda anotá pa Jurensley Martina (2x) i Mirco Colina Jr. E úniko gol di Sithoc a keda anotá pa Norjendi Sint Jago.
Den e di dos partido di djasabra tabata UNDEBA ku a topa ku Hubentut Fortuna. Akinan tabata UNDEBA kua logra e tres puntonan despues di a derota Hubentut Fortuna ku skor di 5-2. Pa UNDEBA e golnan e keda anotá pa Alejandro Arajo (3x) i Jimbertson Vapor (2x). E golnan di Hubentut Fortuna a keda anota pa Dario Arias i Luis Fruto Miranda.
Riba djadumingu tambe tabata tin dos partido den Liga MCB. Den e promé partido di djadumingu tabata Centro Dominguito ku e enfrentá Jong Colombia. Akinan tabata Centro Dominguito ku ta logra e tres puntonan, masakrando Jong Colombia ku skor di 14-0. Pa Dominguito e golnan a keda anotá pa, Norvianel Naar (5x), Ivanny Calvenhoven (2x), Shairon Bernardus (2x), Lisandro Trinidad (2x), Stallone Isenia, Steward Sambo i Ashar Bernardus.
Den e di dos partido di djadumingu e ekipo di Victory Boys a topa ku SUBT. Akinan tabata Vicotry Boys ku a logra e viktoria derotando SUBT ku skor di 2-1. Ambos gol di Victory Boys a keda anotá pa Jimmy de Kaster. E úniko di SUBT a keda anotá pa Dexter Cicilia


text:
Sta Rosa Angels Vanddis a gana su di dos enkuentro den komienso dje kampionato di sòfbòl femenino fast pitch dòbel A. E aktual kampion a superá ayera, djarason 9 di mei 2018, Eagles Softex ku skor di 7-0.
Curaçaose Softball Bond (CSB) ta organisá e kampionato di sòfbòl femenino lokal, ku ta dediká na Pichingolo KIA/Nissan. E tim aki a kumpli 45 aña aktivo den sòfbòl. E kompetensia a kuminsá wikènt pasá i a kontinua ayera djarason. E weganan ta tuma lugá den Sabana Ballpark.
Despues di a gana Pichingolo Nissan den e wega inougural, ayera Sta Rosa Angels Vanddis a gana konvinsente di Eagles Softex: 7-0. Picher ganadó tabata Dianne Rosa, miéntras ku deidra da Costa Gomez a bati 2 hit den 3 turno na bate. Picher ku a pèrdè e wega tabata Nazira Martis i mihó bateadó a resultá Ryan Manuela, tambe ku 2 hit den 3 turno.
Den e otro wega ku a keda hungá ayera The Fighting Team a derotá Demolition Cartel NV ku skor di 7-4. Picher Marushka Mongen a gana e enkuentro i Sharon-Rose Delanoi Ruthsainy Calmera a dal 1 hit den 3 turno kada un. E picher Celeste Francisca a sufri e derota, miéntras ku Shalushka Redan a bati 2 hit den 2 turno na bate.
E kompetensia ta sigui mañan, djabièrnè 11 di mei, ku dos wega den Sabana Ballpark. Pa mitar di 8 anochi ta hunga kontra otro Sta Rosa Angels Vanddis i Demolition Cartel NV, miéntras ku mitar di 10 ta topa otro Nos Tei Curaçao Office Supply i Pichingolo Kia/Nissan.
Djasabra tambe tin dos wega den Sabana Ballpark. Mitar di 8 anochi Pichingolo KIA/Nissan ta hunga kontra The Fighting Team, miéntras ku mitar di 10 tin e enkuentro entre Eagles Softex i Nos Tei Curaçao Office Supply.


text:
Poko dia mi a lesa ku un abogado a desisti foi den un kaso di su kliente, kiko e kos ei kemen? Y kiko e por nifika pa e kliente?
Pregunta: Geraldine bondia mi gusta lesa bo kolumna e ta hopi informativo, poko dia mi a lesa ku un abogado ta desisti foi den un kaso di su kliente kiko e kos ei kemen? Y kiko e por nifika pa e kliente?
Danki pa e pregunta i tur dia di nobo mi ta purba di informa i konsientisa tur hende.
“Desisteren” ta nifika ku un abogado ta laga un kaso para; ku otro palabra e no ta respresenta su kliente mas, e ta stop ku e kaso i e kliente mester buska un otro abogado pa represent’e.
Den e lei di komportashon di abogado, ta stipula ku ta e abogado tin e manejo di un kaso i ku un abogado no tin mag di hasi nigun handeling kontra di boluntad di su kliente. Tur kos ku pasa ku e kaso ta bou di responsabilidad di e abogado. Un kliente no tin mag di bisa e abogado pa hasi algu ku ta kontra e reglanan di honor i komportashon di un abogado i nada kontra di moral.
Si akaso entre e abogado i su kliente tin diferensha di opinion tokante e manera kon e kaso tin di wordu hiba i nan dos no por yega na un akuerdo, e ora ei e abogado tin di desisti for di e kaso.
E abogado no tin mag di desisti na un momentu no oportuno pa e kliente, solamente si e abogado ta hañ’e den un situashon ku e no por hasi nada otro. E abogado ku desisti fo’i un kaso, por keda responsabel si den un situashon ku ta eksigi di dje pa e hasi tur loke ta posibel pa evita ku su kliente por hanja mas daño paso ela desisti.
E abogado bou di ningun sirkunstansha tin mag di desisti paso e kliente no a pagele. E kos di mas importante ta e relashon entre e abogado i e kliente; e mester ta a base di konfiansa i respet mutuo.
Den situashon ku abogado a desisti, lei ta duna e kliente tempu pa buska otro abogado i lei ta duna e abogado tambe tempu pa e por studia e kaso. Esei kemen ku e kaso ta bai dura un tiki mas largu ku a wordu stipula pero e kaso lo yega su fin manera tur kos.
Pues ya bo sa, abogado tin su reglanan di honor i moral ku e mester kumpli kun’e, i e no ta hasi nada pafo di esei, paso e ta bai haña su mes forsa pa desisti for di e kaso.


text:
Url Isenia ta skor haltisimo ku “E lugá ku mi meresé”
Url Isenia ta feat. Daniel ‘Dan-Dan’ De Jong riba e mas resiente kansion titulá, “E lugá ku mi meresé”. Url ta un kantante, kompositor i produktor ku kisas muchu tiki bes ta wòrdu pone den spòtlait. Url, komo kantante prinsipal di agrupashon musikal Sonnos Band ta distinguí su mes, ku un zonido partikular, e mesun ‘vibe’ bo ta haña den piesanan manera ‘Bo amor so mi ke’ na 2012, ‘Kamber 18’ – un éksito rotundo pa Url na aña 2013 i tambe awe na 2018 “E lugá ku mi meresé”.
TRENDSZ a kombersá ku Url, riba e piesa aki i tambe su plannan pa futuro, “E piesa ‘E lugá ku mi meresé’, a bini debí ku mi a yega na e idea pa hasi algu kompletamente otro, despues di 1 aña i mei, sin saka nada nobo. Relashoná ku esaki, mi a pensa riba algu diferente i esei a inspirá mi, pa bin ku e piesa aki. Mi ta kontentu kon a kuminsá asept’é i ta pendiente pa presente bibu próksimamente huntu ku ‘Dan-Dan’ ya ku e tambe ta move ku Sonnos, na momentu ku tin tokánan grandi”. Pa loke ta su plannan pa futuro, Url Isenia a splika di ta hasiendo produkshonnan pa diferente artista, ku próksimamente nan lo bai ta riba merkado i ta spera ku nan lo kai na agrado. “Mi ta sigui produsí pa diferente artista, manera entre otro Dongo, Junior Tecla i Naomi Silvanie, kende nan pronto lo tin kos nobo. Miéntras ku mi mes tambe tin un piesa klá i grabá kaba, di ritmo Urban, ku lo mi bai lansa pronto. Huntu ku ‘Dan-dan’, mi ta trahando riba algu nobo kaba i mester keda pendiente.”
Finalmente, Url Isenia a duna TRENDSZ, un ñapa, di loke ku ta spera, durante di e lunanan benidero. Ku Ovega, lo bai tin e piesa “Habri Bo Kurason”, ku lo ta produsí huntu ku Getamilli. Junior Tecla ft. ZOINX, lo bai interpretá “Ta ken Bo ta ?” Hype ft. ‘Dan-Dan’, lo lansa e piesa “Konsentrá”, miéntras ku e konosido ‘Dongo’, lo ta interpretando “No Lubidá”.


text:
26 April 2022
Kolaborashon salú mental riba tur isla
29 October 2021
Oranjestad – Riba 29 di òktober e kuater GGZ organisashonnan di tur 6 isla den e parti Karibense di Reino a firma un akuerdo di kolaborashon pa mehorá e kalidat di kuido di salú mental pa komunidat Karibense. Ta trata di e fundashonnan Respaldo na Aruba, GGZ Curacao, Mental Health Foundation na Sint Maarten i Mental Health Caribbean na Boneiru, Saba i Statia.
Prinsipalmente COVID a kousa ku e preshon riba kuido di salú mental rònt mundu a oumentá. Pa e motibu aki e organisashonnan riba tur isla ta eksperensiá lista largu di espera, eskases di kapasidat, preshon finansiero i situashonnan ku ta empeorá serka klientenan. Pa forma un bos den Salu Mental pa tur isla e organisashonnan ta para mas fuerte huntu. E kolaborashon lo realisá interkambio di konosementu i ekspertisio organisatorio na bienestar di kalidat di kuido riba tur isla.
Ku e firmamentu aki lo sigui intensifiká e kolaborashon eksistente riba diferente área. E organisashonnan lo uni forsa prinsipalmente riba tereno di kalidat, lei i estudio. Pensa aki riba krea kursonan p’asina pone mas oportunidat di estudio (por ehèmpel pa enfermero sikiátriko) disponibel den region i por mantené talento na kas. Tambe por hasi uso optimal di e desaroyonan teknológiko den region manera E-health pa duna sosten na kuido.
“Manera Dutch Caribbean Hospital Alliance (koperashon entre e hòspitalnan di e 6 islanan) ta intentá, nos tambe lo traha duru pa mehorá e kalidat di kuido di salú mental. Den esaki nos lo inisiá ku gruponan di trabou konkreto riba tereno di kalidat, lei i formashon. E empleadonan di tur organisashon ta representá den e gruponan di trabou.” segun Erik Jansen direktor-gerente di Mental Health Caribbean. “Meta ta pa hasi mihó uso di e fasilidatnan i ekspertisio di otro. Komo organisashon nos no ta ekipá pa ofresé tur skala di tratamentu. E kolaborashon mester por hasi esaki mas fásil i efisiente.”
E direktor i gerentenan di e organisashonnan aki lo bini huntu djabièrnè mèrdia na Aruba den e oula di Universidat di Aruba pa firma e akuerdo. Minister di Hustisia i Asuntunan Sosial di Aruba Rocco Tjon, ku resientemente tin sikiatria tambe den su portafolio, lo habri e mèrdia ku un diskurso tokante importansia di salú mental i kolaborashon entre e islanan.
Meer nieuws
29 October 2021
10 October 2021


text:
Con pa participa?
CON CENSO 2020 LO TUMA LUGA?
Pa e Censo ta un exito Oficina Central di Estadistica (CBS) mester garantisa cu tur persona na Aruba ta haña e oportunidad di wordo conta.
Compara cu Censo 2010, Censo 2020 lo ta completamente digital, reemplasando asina e formularionan riba papel manera nos tabata conoce nan den e Censonan anterior. Bo por yena e cuestionario di Censo online pa bo y pa bo hogar. E cuestionario online lo ta disponibel desde diahuebs 1 di oktober 2020, 12:00 di marduga.
Entrante 1 di November 2020, CBS lo bishita tur e hogarnan cu NO a yena e cuestionario online.
CBS kier enfatisa cu a tuma tur precaucionan y medidanan necesario pa garantisa e seguridad di e informacion di cada persona, cada hogar y cada instancia.
Aparte di esaki, tambe CBS ta atento pa cumpli cu e reglanan stipula pa Departamento di Salud Publico pa cu e situacion actual. Pesey mes nos ta encurasha tur hogar pa yena e formulario di Censo online!
CON PA HAYA ACCESO NA E CUESTIONARIO ONLINE?
Pa haya acceso na e cuestionario di Censo Online, hogarnan mester usa nan number di percela (account number) di WEB NV. E number aki ta para riba e recibo di awa cu hogarnan ta haya tur luna y tambe riba e cuenta di awa online (WEBCare).
E number di percela aki mester wordo yena den e hoki corespondiente pa haya acceso na e cuestionario di Censo 2020.
Hogarnan cu NO tin un number di percela propio, mester jama CBS pa haya un number individual cual nan por uza pa haya acceso na e cuestionario di Censo Online.
Entrante diahuebs 1 di oktober por jama CBS na: 524 7444 di 8or di mainta pa 8or di anochi.
CON PA YENA E CUESTIONARIO DI CENSO ONLINE
E cuestionario di Censo 2020 mester wordo yena di e siguiente manera:
- Yena e number di percela
- Scohe e idioma den cual kier yena e cuestionario
- Verifica e number di percela y e adres di e hogar
- Indicacion di cantidad di persona den e hogar
- Indica e cantidad di persona den e hogar cu ta bibando na Aruba pa 1 aña of mas of tin e intencion di keda biba na Aruba pa 1 aña of mas
- Yena e informacion di tur e personanan aki cu ta pertenece na e hogar
- Verifica si e composicion di e hogar ta corecto
- Contesta tur pregunta di e vivienda
- Contesta pa cada persona den e hogar tur e preguntanan di por ehempel estado di migracion, salud, educacion, labor y uzo di ICT
- Finalisa e cuestionario
- Masha danki pa e cooperacion!
KI INFORMACION MESTER TIN CLA PROME CU YENA E CUESTIONARIO?
Prome cu yena e cuestionario, mester tin e siguiente informacion di e vivienda:
- Number di percela (account number manera ta parece riba e recibo di WEB)
- Adres corecto di e vivienda
- Cantidad di compartimento den e vivienda y cantidad di camber pa drumi, baño y toilet
- Superficie total di e vivienda den m2
- Si e vivienda ta na huur: e suma cu ta wordo paga na huur pa luna y locual ta inclui den e huur
Y e siguiente informacion di cada persona den e hogar:
- Edad
- Fecha di nacemento (luna y aña)
- Pais di nacemento
- Nacionalidad
- E fecha riba cual a establece su mes ultimo biaha na Aruba (luna y aña) pa esnan no naci na Aruba of pa esnan cu no a biba na Aruba henter nan bida
- E cantidad total di aña biba na Aruba
- Pais di nacemento di e mama y tata
- E cantidad di yui cu a trece na mundo y e edad riba cual a haya e prome yui (solamente pa hende muhe di 14 aña di edad of mas)
- Dificultad pa mira, scucha, cana, concentra, cuido personal (baña y bisti), of comunica, debi na un problema di salud
- Necesidad di ayudo for di otronan pa cuido personal of trabounan di cas debi na problema di salud fisico of mental
- Estado di salud general
- Si ta siguiendo un scol, tipo di scol/pasadia, nomber di scol y klas/grado/aña/nivel
- Nivel di educacion mas halto obteni y disciplina of specialidad
- Si a traha 4 ora of mas den e siman prome cu e Censo (solamente pa personanan 14 aña di edad of mas)
- Informacion tocante e profesion principal di e persona emplea
- Nomber y adres di e compania/negoshi/instancia/departamento
- Informacion di e existencia di un contracto of acuerdo laboral
- Informacion si e dunado di trabou ta deduci loonbelasting y contribucionnan social for di e pago/salario
- Entrada bruto pa trabou principal
- Entrada for di cualkier otro fuente di entrada (side job, pensioen, pago di alimentacion, etc.)
- Acceso na cellular
- Acceso na internet
- Acceso na aparatonan/devices pa haci sigui lesnan online/haci tareanan di scol/traha online
Censo 2020 Checklist – Papiamento
Censo 2020 Checklist – Nederlands
Censo 2020 Checklist – English
Censo 2020 Checklist – Español
Checklist Vivienda – Papiamento
Checklist Woning – Nederlands
Checklist Living quarter – English
Checklist Vivienda – Español
Checklist Demografia – Papiamento
Checklist Demografie – Nederlands
Checklist Demographics – English
Checklist Demografía – Español
Checklist Education – Papiamento
Checklist Onderwijs – Nederlands
Checklist Education – English
Checklist Educación – Español
Checklist Labor – Papiamento
Checklist Arbeid – Nederlands
Checklist Labor – English
Checklist Labor – Español
Checklist Salud – Papiamento
Checklist Gezondheid – Nederlands
Checklist Health – English
Checklist Salud – Español
Checklist Migracion – Papiamento
Checklist Migratie – Nederlands
Checklist Migration – English
Checklist Migración – Español
Checklist ICT – Papiamento
Checklist ICT – Nederlands
Checklist ICT – English
Checklist ICT – Español
KIKO PA HACI SI NO POR YENA E CUESTIONARIO ONLINE
- Si no tin un number di percela: E hogar mester jama CBS pa haya un number individual. Desde 1 di oktober por jama e number di e helpdesk di CBS: 524 7444
- Si no tin conexion di internet: E hogar por pidi un otro persona (sea famia of conocir) pa yuda cu e yenamenteo di e cuestionario. E cuestionario tambe por wordo yena riba un smartphone of un tablet
- Si no tin un aparato/device pa yena e cuestionario: E hogar por pidi asistencia di un otro persona pa yuda yena e cuestionario. E hogar tambe por jama e helpdesk di CBS na number: 524 7444. CBS lo yuda e hogar yena e cuestionario via telefoon.
NA UNDA MI TA HAYA MI NUMBER DI PERCELA (ACCOUNT NUMBER)?
E number di percela (account number) ta para riba e recibo di WEB NV cu hogarnan ta haya tur luna na cas. E number di percela aki tambe ta para riba e recibo digital di WEB C@re.
MESTER YENA E CODIGO DI DOS CIFRA PATRAS DI E NUMBER DI PERCELA?
No, mester yena solamente e cifranan na e parti dilanti di e number di percela. No mester yena e “0” dilanti di e number di percela ni tampoco e codigo di 2 cifra patras di e number di percela.
- Number di percela riba e recibo di WEB NV cu hogarnan ta haya na cas
- Number di percela riba e recibo di WEB Care
- Number di percela cu mester wordo yena via computer pa haya acceso na e cuenta di WEB Care
- Number di percela cu mester wordo yena via telefoon pa haya acceso na e cuenta di WEB Care
MI POR YENA E CUESTIONARIO CUANTO BIAHA CU MI KIER?
No, cada hogar por yena e cuestionario solamente 1 biaha. Despues cu e number di percela wordo uza 1 biaha, e no por wordo uza mas. Si e number di percela a wordo uza pa kibocacion, yama CBS pa pidi un number individual pa haya acceso na e cuestionario di Censo 2020.
Mester tene bon na cuenta cu e cuestionario mester wordo yena den un solo biaha! Esaki ta pa salvaguardia e siguridad di e datonan colecta.


text:
Kralendijk – Boneiru ta risibí kasi 4 mion euro di Union Oropeo pa profeshonalisá i ampliá su maneho hubenil mas aleu. Relashoná ku esaki riba djaweps 17 di òktober diputado Elvis Tjin Asjoe i e direktor di Union Oropeo pa Amérika Latino i Karibe sra Jolita Butkeviciene a firma un akuerdo na Brussel.
‘Un di e prioridatnan di nos Kolegio Ehekutivo ta pa yuda hóbennan konstruí un futuro prometedor, lantando den un ambiente seif, salú i inspirativo. Ku e kontribushon aki di Union Oropeo nos por duna e maneho ei un impulso importante. P’esei esaki ta un gran dia pa Boneiru’, segun diputado Tjin Asjoe.
E montante – pa ta eksakto 3.950.000 euro – ta prosedente di e di 11 Fondo di Desaroyo Oropeo i lo usa esaki pa un kantidat grandi di proyekto konkreto riba nos isla. Pa e akuerdo ku a firma awe empleadonan públiko di Entidat Públiko Boneiru a konsultá intensivamente ku ámtenarnan na Brussel.
‘Nos hendenan a hasi un ekselente trabou. Ta hopi kos tin ku atendé kuné pa por kumpli ku tur kondishon di Union Oropeo. Pasobra gezaghebber Rijna i ami mester tabata na Brussel tòg pa motibu di otro obligashonnan, nos a hasi uso di e oportunidat pa kaba regla e último detayenan riba nivel atministrativo. Esaki ta un resultado ku nos por presentá bèk na kas kuné’, segun Tjin Asjoe, kende na nòmber di Entidat Públiko Boneiru a firma e akuerdo den su kalidat di ofisial teritorial outorisá.
Mesora despues di e seremonia di firmamentu e diputado a yama su koleganan Nina den Heyer i James Kroon na telefon pa felisitá nan. ‘Tur hende sa ku kuantu pashon Nina den Heyer ta traha pa gruponan vulnerabel den nos komunidat. Komo e promé responsabel pa maneho hubenil e por intensivá su maneho ku e kontribushon aki di Union Oropeo. Esei ta enfoká prinsipalmente riba engrandesementu di oportunidatnan pa nos muchanan i hóbennan pa nan desaroyá nan mes positivamente, por ehèmpel pa medio di ampliashon di akohida promé i despues di skol, mehorashon di fasilidatnan deportivo i rekreativo i atenshon pa salú i siguridat. Un parti di e kontribushon ta relashoná ku drechamentu di fasilidatnan infrastruktural i pa e motibu ei ta kai bou di portofolio di James Kroon.’
E direktor di Union Oropeo pa Amérika Latino i Karibe sra Jolita Butkeviciene a enfatisá ku pa su parti e akuerdo ta bai mucha mas leu ku un kontribushon finansiero i ku e na promé lugá ta boga pa un asosashon ku Boneiru.
BONAIRE ONTVANGT 3,95 MILJOEN VAN EUROPESE UNIE VOOR JONGERENBELEID
Kralendijk – Bonaire ontvangt bijna 4 miljoen euro van de Europese Unie om het jeugd- en jongerenbeleid verder te professionaleren en uit te breiden. Daartoe werd vandaag (donderdag) in Brussel namens het Bestuurscollege een overeenkomst ondertekend door gedeputeerde Elvis Tjin Asjoe en directeur voor Latijns Amerika en de Cariben van de EU Jolita Butkeviciene.
,,Een van de prioriteiten van ons Bestuurscollege is jongeren te helpen een kansrijke toekomst op te bouwen door in een veilige, gezonde en inspirerende omgeving op te groeien. Met deze bijdrage van de Europese Unie kunnen wij dat beleid een belangrijke impuls geven dus dit is een mooie dag voor Bonaire”, aldus gedeputeerde Tjin Asjoe.
Het geld – om precies te zijn 3.950.000 euro – is afkomstig uit het 11e Europese Ontwikkelingsfonds en zal besteed worden aan een groot aantal concrete projecten op het eiland. Voor de vandaag getekende overeenkomst is intensief door ambtenaren van het OLB overlegd met die in Brussel.
,,Onze mensen hebben uitstekend werk geleverd. Er komt veel voor kijken om aan alle voorwaarden van de EU te voldoen. Omdat gezaghebber Rijna en ik vanwege andere verplichtingen toch in Brussel moesten zijn, hebben we de gelegenheid aangegrepen op bestuurlijk niveau de laatste puntjes op de i te zetten. Dit is een resultaat waarmee we kunnen thuiskomen”, aldus Tjin Asjoe die de overeenkomst tekende in de hoedanigheid van territorial authorised officer namens het openbaar lichaam Bonaire.
De gedeputeerde heeft meteen na de ondertekeningsceremonie zijn collega’s Nina den Heyer en James Kroon gebeld om hen te feliciteren. ,,Iedereen weet met hoeveel passie Nina den Heyer zich inzet voor kwetsbare groepen in onze samenleving. Als eerstverantwoordelijke voor het jeugd- en jongerenbeleid kan zij met deze bijdrage van de EU haar beleid intensiveren. Dat is vooral gericht op het vergroten van de kansen voor kinderen en jongeren zich positief te ontwikkelen, bijvoorbeeld door het uitbreiden van de voor- en naschoolse opvang, recreatieve sportfaciliteiten te verbeteren en aandacht voor gezondheid en veiligheid. Een deel van de bijdrage heeft betrekking op verbetering van infrastructurele voorzieningen en valt daarom onder de portefeuille van James Kroon.”
Directeur voor Latijns Amerika en de Cariben van de EU Jolita Butkeviciene benadrukte dat de overeenkomst wat haar betreft veel verder strekt dan een financiële bijdrage en dat zij vooral een partnerschap met Bonaire nastreeft.


text:
EUGENE, Oregon – E kompetensia nan di atletismo Diamond League organisá pa e Asosiashon Internashonal di Federashon nan di Atletismo (IAAF) a kontinuá wikènt aki ku Prefontaine Classic na Eugene, Oregon. Siman pasa tambe tabata tin kompetensia pero Churandy Martina no a partisipá den esaki. Den e kompetensia di e siman aki Martina a tuma parti den e evento di 200m.
A dura Martina 20.36 sekònde pa kompletá e evento ku tabata su mihó tempu riba 200m e aña aki. Algun siman pasa Churandy a kore 200m na Shanghai, China ku un tempu di 20.59 sekònde. E tempu di 20.36 ku Martina a kore den e Prefontaine Classic tabata bon pa e di kuater puesto. Na promé lugá a yega Nickel Ashmeade di Jamaica ku un tempu di 20.14 sekònde. Walter Dix di Merka i Jason Young di Jamaica a yega na di dos i di tres lugá respektivamente.


text:
Willemstad- 30 di sèptèmber 2014: Riba dia 1 di òktober, Ofisina di Turismo di Kòrsou (CTB) ta selebrá su di 25 aniversario. Ku satisfakshon CTB por mira bèk riba añanan di trabou duru na benefisio di nos turismo. Awendia un kantidat di aproksimadamente 12.000 persona ta laborá den e sektor di turismo. Turismo ta kontribuí […]
…..4% mas turista di estadia registrá…… WILLEMSTAD- 25 sèptèmber 2014:- Sifranan preliminar kolektá pa Ofisina di Turismo di Kòrsou (CTB) ta indiká ku 40.496 turista di estadia a keda registrá den luna di ougùstùs 2014. Esaki ta un total di 4% mas kompará ku aña pasa ougùstùs kaminda un total di 38.918 turista a keda […]
WILLEMSTAD- 7 sèptèmber 2014:- Ofisina di Turismo di Kòrsou (CTB) resientemente a lansa su wèpsait kompletamente nobo. E wèpsait nobo ta hopi kolorido i a hasi uso di diferente imágen pa mustra kiko Kòrsou tin di ofresé komo destinashon turístiko. www.curacao.com ta un di e hèrmèntnan importante ku kual CTB ta hasi merkadeo pa Kòrsou. […]
…..diferente aktor enbolbí ku e tópiko di seguridat di turista ta partisipá…… WILLEMSTAD- 1 sèptèmber 2014:- Entrante 1 di sèptèmber te ku 5 di sèptèmber un grupo grandi ku ta konsistí di diferente aktor enbolbí ku e tópiko di seguridat di turista ta partisipando na un programa di training dirigí riba e tópiko di seguridat. […]
WILLEMSTAD- 28 ougùstùs 2014:- E kompania di aviashon Rutaca Airlines a kuminsá bula Kòrsou entrante 28 di ougùstùs ku buelo dos bes pa siman entre Caracas, Venezuela i Kòrsou. Kòrsou ta e promé destinashon internashonal pa Rutaca Airlines te ku awor nan tabata bula den Venezuela so. Na mes momentu Rutaca Airlines ta bira e […]
WILLEMSTAD- 26 ougùstùs 2014:- Curaçao North Sea Jazz Festival sin duda ta e festival musikal di mas grandi den region karibense. E aña aki tambe e festival a konta ku promoshon riba diferente plataforma internashonal. Ofisina di Turismo di Kòrsou (CTB) den estrecho kolaborashon ku Fundashon Bon Intenshon a hasi uzo di tur hèrmènt di […]
…..diferente aktor enbolbí ku e tópiko di seguridat di turista lo partisipá…… WILLEMSTAD- 21 ougùstùs 2014:- Promé siman di sèptèmber lo tuma lugá un programa di training dirigí riba e tópiko di seguridat. Ta trata aki di un training intensivo pa diferente aktor enbolbí ku e tópiko di seguridat di turista. E training ta keda […]
WILLEMSTAD- 11 di ougùstùs 2014 – Dianan 10 te ku 14 di ougùstùs Kòrsou lo ta anfitrion di ‘Latin American Tour Operator Symposium 2014’ (LATOS) ku lo konta ku partisipashon di 23 mayorista den industria turístiko for di Brazil, Venezuela, Ecuador i Colombia. Ofisina di Turismo di Kòrsou (CTB), Curaçao Hospitality and Tourism Association (CHATA) […]
Un evento di kareda, un primisia riba KòrsouRiba djadumingu 30 di novèmber 2014 lo tuma lugá e promé edishon di e KLM Curacao Marathon den e siudat di Willemstad, Kòrsou. Un primisia riba e isla. E evento di kareda aki lo ta pa grandi i chikí, kaminda skol-, empresa- , grupo i organisashonnan por partisipá […]
WILLEMSTAD – 31 di yüli 2014:- Ofisina di Turismo di Kòrsou (CTB) huntu ku Minister di Desaroyo Ekonómiko, sr. Stanley Palm ku grato plaser a risibí e notisia ku KLM lo agregá 2 vuelo mas pa Kòrsou entrante novèmber 2014. Adishonal di e vuelonan diario ku KLM ta ofresé entre Amsterdam i Kòrsou, entrante novèmber […]